Tanjug 30. jula 2021. 14:58\nNOVI SAD – Glumica Marta Bereš dobila je nagradu Udruženja mađarskih pozorišnih kritičara za najbolju žensku ulogu u predstavi „Ana Karenjina“, saopštilo je danas Novosadsko pozorište/Újvidéki Színház.\nKako je navedeno, u konkurenciju za nagradu ulaze, pored pozorišta iz Mađarske, i kuće iz drugih zemalja koje igraju na mađarskom jeziku, a Bereš je nagrađena za ulogu Karenjine u predstavi Novosadskog pozorišta/Újvidéki Színház, koju je reditelj Dejan Projkovski radio po motivima romana Lava Nikolajeviča Tolstoja.\nBereš je priznanje za ulogu u „Ani Karenjini“ dobila i na 32. Festivalu mađarskih pozorišta u Kišvardi, a predstava je nagrađivana i na Festivalu Novi tvrđava teatar u Čortanovcima 2020. godine, kao i na ovogodišnjem Festivalu profesionalnih pozorišta Vojvodine, gde je osvojila čak sedam nagrada, kaže se u saopštenju.\nIz Novosadskog pozorišta je najavljeno da će se „Ana Karenjina“, koja je premijerno izvedena u oktobru 2019. godine, na redovnom repertoaru naći i u idućoj sezoni, a uvrštena je i u takmičarski program festivala u Šapcu i Vranju.\n„Novosadsko pozorište je nagradu Udruženja mađarskih kritičara prethodno dobilo u sezoni 2018/2019, kada je ‘Grobnica za Borisa Davidoviča’ proglašena za najbolju predstavu u celini na svemađarskom govornom području“, kaže se u saopštenju.\nDirigent Džon Akselrod: „Koncert sa Beogradskom…


Umro zbog nemaštine u zdrastvu - Pravni Skener\nPočetna » Umro zbog nemaštine u zdrastvu\nUmro zbog nemaštine u zdrastvu\nNiš — Pacijent iz sela pored Kruševca preminuo je tokom vikenda nakon što na niškoj klinici nisu mogli da mu ugrade veštački krvni sud, jer ga nemaju, saznaje Beta.\nZbog nedostatka veštačkih krvnih sudova na niškoj Klinici za vaskularnu hirurgiju, 76-godišnji pacijent je prošlog petka iskrvario i preminuo na putu za Beograd nakon što u Nišu nije mogao da bude hitno operisan.\n“Niškoj vaskularnoj hirurgiji, koja zbrinjava više od dva miliona potencijalnih pacijenata, u 2011. godini ‘dodeljeno’ je svega 35 veštačkih krvnih sudova, mada je zahtevano, na osnovu iskazanih potreba, više od 200 takvih krvnih sudova. Istovremeno, Beogradu, koji ima isti broj potencijalnih pacijenata, obezbeđeno je više od hiljadu takvih krvnih sudova”, navodi se u pismu sa Klinike za vaskularnu hirurgiju, u koje je agencija Beta imala uvid.\n“Ko se osmelio da diskriminiše građane juga Srbije i da im oduzme pravo na najbolje lečenje u najbližoj zdravstvenoj instituciji?”, navodi se u pismu klinike dostavljenom medijima.\nDirektor Kliničkog centra Niš Borislav Kamenov rekao je novinarima da se veštački krvni sudovi mogu nabaviti isključivo na centralnom tenderu, a da ga KC ne sme obezbeđivati samostalno.\n“U dva navrata intervenisali smo kod RFZO, a pre desetak dana dobili smo obećanje da će Fond izvršiti dopunu, odnosno proširenje prošlogodišnjeg tendera, kako bi se ovaj problem rešio. Ne bežimo od odgovornosti, ali ruke su nam vezane kako zbog Zakona o javnim nabavkama, tako i zbog beskonačnih birokratskih procedura i bezgraničnih prepreka na koje nailazimo pri nabavci potrebnih lekova i materijala, pa i onih najvitalnijih”, rekao je Kamenov.\nOn je objasnio da su za KC Niš najvažniji životi pacijenata.\n“Ali ukoliko bi pokušali da zaobiđemo ili skratimo taj put, to bi bilo shvaćeno kao zloupotreba i ozbiljno krivično delo. Zato nam ne preostaje ništa drugo nego da pacijente upućujemo tamo gde potrebni materijali postoje, pre svega za Beograd”, rekao je Kamenov.\nNa Klinici za vaskularnu hirurgiju izvode se urgentne i planirane operacije kod pacijenata sa ozbiljnim zdravstvenim problemima, kakve su aneurizme, arteroskleroze, akutne ishemije ili povrede magistralnih krvnih sudova.\nTakođe, izvode se i komplikovane rekonstruktivne operacije na magistralnim krvnim sudovima ekstremiteta, trbuha, vrata i ramenog pojasa.\nPrevPrethodnaPorodica dobila spor protiv RFZO-a\nSledećaKlinika za maksilofacijalnu hirurgijuNext


Putina zabavila psovka na glasačkom listiću | Glas javnosti\nPočetna > Svet > Putina zabavila psovka na glasačkom listiću\nIzbori bili pošteni i objektivni, rekao ruski premijer. "Znam da su studentima nešto i platili da dođu na demonstracije. Neka, makar su malo zaradili, dodao je on\nPostavite veb-kamere na biralištima !\nPredložio je da se na svim biračkim mestima u Rusiji, kojih ima više od 90.000 postave veb-kamere, kako bi na internetu svako mogao da "vidi šta se dešava pored izborne kutije". Time bi se, po njegovim rečima, "minimizirala mogućnost ukazivanja na to da ti izbori mogu da budu nepošteni" i "oduzelo tlo pod nogama onima koji hoće da delegitimišu vlast u zemlji".\nOcenjujući da "opozicija treba da ima mogućnost da kontroliše sve što se dešava na biračkim mestima", Putin je predložio da se osim kamera, u svim biračkim komisijama budu predstavljene partije koje su ušle u parlament.\nRusiju neki žele da gurnu, da se ne meša, da ne ometa gazdovanje planetom, poručio premijer\nMOSKVA - Ruski premijer Vladimir Putin optužio je specijalne snage SAD da su umešane u ubistvo svrgnutog libijskog lidera Moamera el Gadafija, navodi AFP.\nRuski premijer je, kako prenosi Interfaks, rekao da su Gadafija ubili iz stranih, uključujući američke bespilotne letelice.\n"Ko je to uradio? Bespilotne letelice, uključujući američke. Naneli su udar po njegovom konvoju, zatim radio-vezom preko specijalaca, koji nije trebalo da budu tamo na teritoriji, poterali tzv. opozicionare i borce. I ubili ga bez suđenja i istrage", rekao je Putin odgovarajući na pitanja građana.\nPutin je, takođe, ocenio da neprijateljski nastrojene snage na Zapadu, poredeći ga sa Gadafijem, žele da skinu Rusiju sa svetske scene.\n"Rusiju neki žele da gurnu, da se ne meša, da ne ometa gazdovanje planetom", rekao je Putin, a preneo je Itar-Tass.\nGovoreći o poređenju sa Gadafijem, koje je izneo američki senator Džon Mekejn, ruski premijer kaže da te izjave nisu na njegov račun i da je to rečeno na račun Rusije.\n"Sve do sada plaše se našeg nuklearnog potencijala i zato ona (Rusija) iritira. Osim toga, sprovodimo nezavisnu spoljnu politiku. To, naravno, nekome smeta", dodao je ruski premijer, naglašavajući da Rusija na Zapadu ima "više prijatelja, nego neprijatelja".\nGovoreći o poređenju sa Gadafijem, Putin je podsetio da je Mekejn učestvovao u Vjetnamskom ratu.\n"Mislim da je na njegovim rukama dosta krvi civila i da mu se sviđa, ne može da živi, bez onih scena užasnog nasilja nad Gadafijem, kada je na ekranima u celom svetu prikazano kako ga ubijaju. Da li je to demokratija?", upitao je Putin.\n"Gospodin Mekejn je, kao što je poznato, zarobljen u Vjetnamu. I boravio ne u zatvoru, već u rupi i to nekoliko godina. Svaki čovek bi pošizeo, i to nije ništa neobično", rekao je Putin.\nMOSKVA - Premijer Rusije Vladimir Putin ocenio je da rezultati parlamentarnih izbora odražavaju realni odnos snaga u zemlji, i da su bili "objektivni i pošteni".\nU tradicionalnoj godišnjoj direktnoj TV emisiji, odgovarajući na pitanja građana Putin je kazao da je "vladajuća snaga, Jedinstvena Rusija, izgubila određene pozicije" ali da tu "nema ničeg neobičnog", jer je zemlja prošla kroz veoma složeni period krize.\nKomentarišući proteste širom zemlje, kao i u Moskvi posle izbora, Putin je rekao da je opozicija uvek nezadovoljna rezultatima izbora, jer se bori za vlast i traži bilo kakve mogućnosti kako bi je osvojila. "Opozicija uvek govori da su izbori nepošteni, u svim zemljama", dodao je.\nNa komentar glavnog urednika Eha Moskve Alekseja Venediktova da se na Balotni trg u centru Moskve, gde je bilo prisutno više desetina hiljada ljudi, nisu došli samo pripadnici opozicije, već i oni koji su "uvređeni krađom glasova", Putin je priznao da je gledao taj protest. Rekao je da su tamo bili "različiti ljudi", da se "obradovao novim, svetlim, inteligentnim licima, ljudima koji su aktivno izražavali svoju poziciju". "Ako je to rezultat 'Putinovog režima' mene to raduje", rekao je Putin. Kazao je da je što se tiče sporova oko izbornih rezultata, moguće obraćanje sudovima, koji će, kako je rekao, "reagovati energično i objektivno".\nKomentarišući bele trake koje su nosili demonstranti, Putin je kazao da je najpre mislio da su na grudima nosili "sredstva za kontracepciju", u okviru borbe protiv side. Za "obojene revolucije" Putin je kazao je da je to "razrađena shema, destabilizacija društva, koja se nije rodila sama po sebi". Rekao je da oni koji su nezadovoljni vlašću i nepravdom, na trgovima ne smeju da budu uvučeni u "destabilizacione procese".\nPutin je takođe naveo da zna da su studentima "nešto i platili" da dođu na demonstracije. "Neka, makar su malo zaradili", dodao je. Za Putina su parlamentarni izbori "drugostepena stvar" i treba se koncentrisati na predsedničke, na kojima je on kandidat.\nKomentarišući objavljivanje fotografije glasačkog listića na kojem je napisana psovka upućena njemu, a koju je objavio nedeljnik Komersant, Putin je rekao da ga je "zabavila i obradovala". Objasnio je da je glasački listić sa biračkog mesta u Londonu.\n"Mi znamo ko se tamo okupio. Zašto se ne vraćaju u Rusiju. I njihova želja da me oteraju, povezana je sa željom da se vrate, a dok ja ovde sedim, ne mogu da se vrate", rekao je ruski premijer.\nNa pitanje bivšeg premijera Jevgenija Primakova zašto se smenjuju gubernatori oblasti u kojima je Jedinstvena Rusija postigla loš rezultat, i da li to treba da bude kriterijum, umesto realna pomoć stanovništvu, Putin je kazao da je u vladi razrađen niz kriterijuma, pre svega socijalno ekonomskih o uspešnosti gubernatora.\n"Tamo gde su gubernatori direktno učestvovali u izborima, i nisu dobili pozitivne rezultate, to ipak govori o nivou podrške", rekao je Putin.\nŽaku Širaku dve godine robije uslovno\nDirektan prenos sahrana i krštenja u Danskoj\nBugari mogu da pregaze Dunav\nPivo ubica otrovalo stotinu ljudi\nPutin ne da ostavku, ostaje premijer


Ukoliko želite brzu i stabilnu internet vezu u vašem domu, pogledajte našu ponudu Net paketa. Očekuju vas promotivne povoljnosti za Net 20, Net 50, Net 100, Net 200, Net 400 i Net 1000.\n*Do 4 meseca 50% popusta na mesečnu naknadu uz ugovornu obavezu i eRačun, po isteku promo perioda mesečna naknada iznosi 1.699 RSD\nMesečna naknada bez eRačuna, ugovorne obaveze i uređaja iznosi 2049 RSD/mes.\nU paket su uključeni\nNapredne funkcije: WiFi ruter, Dinamička IP adresa, Jedan mail nalog (mailbox 1GB)\n*Do 4 meseca 50% popusta na mesečnu naknadu uz ugovornu obavezu i eRačun, po isteku promo perioda mesečna naknada iznosi 1.799 RSD\nMesečna naknada bez eRačuna, ugovorne obaveze i uređaja iznosi 2149 din/mes.\nMesečna naknada bez eRačuna, ugovorne obaveze i uređaja iznosi 2749 din/mes.\n*Do 4 meseca 50% popusta na mesečnu naknadu uz ugovornu obavezu i eRačun, po isteku promo perioda mesečna naknada iznosi 2.999 RSD\nMesečna naknada bez eRačuna, ugovorne obaveze i uređaja iznosi 3349 din/mes.\n*Do 4 meseca 50% popusta na mesečnu naknadu uz ugovornu obavezu i eRačun, po isteku promo perioda mesečna naknada iznosi 3.499 RSD\nMesečna naknada bez eRačuna, ugovorne obaveze i uređaja iznosi 3849 din/mes.\n*Do 4 meseca 50% popusta na mesečnu naknadu uz ugovornu obavezu i eRačun, po isteku promo perioda mesečna naknada iznosi 8.999 RSD\nMesečna naknada bez eRačuna, ugovorne obaveze i uređaja iznosi 9349 din/mes.\nUslovi promocije Net paketa:\n• prva 4 meseca 50% popusta na mesečnu naknadu – za nove korisnike, uz ugovor na 24 meseca za odabrani Net paket, u periodu do 31.08.2022.;\n• prvi mesec 50% popusta na mesečnu naknadu – za postojeće korisnike koji obnove ugovor za Net paket na 24 meseca, u periodu do 31.08.2022.\nMesečna naknada za Net paket važi uz ugovornu obavezu na 24 meseca i uslugu eRačun. Nakon isteka ugovorne obaveze naplaćuje vam se cena mesečne naknade bez ugovorne obaveze.\nUkoliko potpišete ugovornu obavezu bez usluge eRačun, naknadno možete da se prijavite za eRačun i u tom slučaju plaćate cenu mesečne naknade uz ugovornu obavezu i uslugu eRačun (bez obzira na to kada se u toku meseca prijavite za uslugu, za tekući mesec naplatiće vam se mesečna naknada sa uračunatim popustom od 50 dinara za uslugu eRačun). Sa druge strane, ukoliko otkažete uslugu eRačun, povećava vam se cena mesečne naknade i u tom slučaju plaćate cenu mesečne naknade uz ugovornu obavezu bez usluge eRačun (koja je viša za 50 dinara).\nUkoliko imate zbirni račun za dve ili više usluga, prijavom za uslugu eRačun umanjuje vam se cena mesečne naknade samo za uslugu za koju ste prihvatili eRačun.\nInternet brzine od 200/40 Mb/s, 400/80 Mb/s i 1000/200 Mb/s su dostupne samo na optičkoj infrastrukturi. Proveru da li je na vašoj lokaciji dostupna optička infrastruktura možete da izvršite pozivom na broj 0800 100 150. Ukoliko je na vašoj lokaciji dostupna optička infrastruktura, putem ovog broja možete izvršiti i kupovinu odabranog Net paketa.\nOsobe sa invaliditetom, čiji je stepen invaliditeta od 70% do 100%, potpisuju ugovor i dobijaju popust od 50% na standardnu cenu mesečne naknade koja se primenjuje za Net pakete (sa dinamičkom IP adresom uz ugovornu obavezu na 24 meseca). Prilikom zaključenja ugovora potrebno je priložiti Rešenje nadležnog državnog organa o visini i stepenu telesnog oštećenja ili Rešenje nadležnog organa o ostvarivanju prava na negu i pomoć drugog lica.\nUkoliko ste prethodno koristili ADSL usluge nekog od Internet servis provajdera (ISP), a želite da koristite ADSL uslugu iz naše ponude, uslove prelaska na korišćenje naše ADSL usluge možete pogledati ovde.\nCenovnik starih net paketa\nCenovnik aktuelnih net paketa


Izdvojeno Archives - Page 93 of 96 - Bportal.ba - Najvažnije vijesti iz BiH\nCrni bilans Dodikove vlasti: U deset godina RS je uduplala javni dug, sada je 2,5 puta zaduženija od Federacije BiH\nUprava za indirektno oporezivanje kao i dvije entitetske uprave za direktne poreze, pohvalile su se nedavno snažnim rastom prihoda u protekloj godini za oko milijardu KM, što bi se, kao logična posljedica, trebalo odraziti na smanjenje kreditnog zaduživanja države i entiteta. To se zbilja i desilo, ali samo u Federaciji BiH, koja je, prema riječima […]\nNovinari Radija Slobodna Evropa pitali su građane Beograda da li su čuli za opsadu Sarajeva, najdužu ratnu opsadu jednog grada u Evropi od završetka Drugog svjetskog rata? Istraživanje centra Demostat za list Danas je pokazalo da 71 odsto građana Srbije nije čulo da je neki grad tokom devedesetih bio četiri godine pod opsadom. (Bportal.ba/Slobodnaevropa.org)\nDeutsche Welle: Poricanje realnosti – „istorijski sport srpstva“\nŠef poslanika Slobodarske stranke Austrije (FPÖ) Johann Gudenus, koji je ujedno i dogradonačelnik Beča, učestvovao je u Banjaluci na proslavi 9. januara. Predsjednik entiteta RS-a Milorad Dodik, već godinama poznat po svom separatizmu, Gudenusu je ali i bivšem predsjedniku Srbije Tomislavu Nikoliću dodijelio ordenje. Austrijski Kurier, citirajući saopštenje Kluba poslanika FPÖ, prenosi: ‘FPÖ godinama njeguje […]\nNajviše razloga za zabrinutost ima nevladin sektor. Ukoliko se nastavi ovim tempom, ostat ćemo bez (ne)zavisnih analitičara, eksperata i dosljednih kritičara vlasti. Nekoliko njih se u posljednjim mjesecima skrasilo u Savezu za bolju budućnost (SBB), a posljednji je svoj transfer ozvaničio dosadašnji menadžer Centra civilnih inicijativa (CCI) Adis Arapović. “Spontano” je Arapović saopćio gledateljima Federalne […]\nNepoznati počinilac je, uz prijetnju pištoljem, od radnika otuđio određenu količinu novca. Upoznati je krim. policija i nadležni tužilac te su preduzete sve potrebne mjere, saopćeno je iz kantonalnog MUP-a. (Bportal.ba/Fena)


Inicijativa za prava osoba sa mentalnim invaliditetom (MDRI-S) - Part 23\nDrugi ciklus obuka o zapošljavanju osoba sa invaliditetom u Paraćinu, Leskovcu i Zaječaru\nTema ovih događanja bila je: Socijalno preduzetništvo – od ideje do realizacije. Učesnici su, kroz predstaljanje primera dobre prakse, upoznati sa mogućim oblicima zapošljavanja osoba sa invaliditetom i sa zakonskim okvirom za pokretanje socijalnog preduzetništva u Srbiji. Sami su istakli koje usluge postoje na lokalnom nivou, ali i što bi to trebalo realizovati da bi se osobama sa intelektualnim teškoćama olakšalo svakodnevno funkcionisanje i poboljšalo kvalitet života. Prisutni iz lokalne samouprave istakli su koji su to resursi kojima opštine raspolažu, a koji bi mogli da se iskoriste i olakšaju realizaciju određenih inicijativa. Na sve tri lokacije gde su radionice održane, grupe su izrazile interesovanje za različite tipove usluga za koje smatraju da su potrebne u njihovoj zajednici.\nInicijativa MDRI-S izabrana je temeljem javnog poziva za člana Nacionalnog preventivnog mehanizma (NPM) – nezavisnog tela čija je funkcija prevencija torture. Time je MDRI-S preuzela obavezu da učestvuje u posetama NPM-a ustanovama u kojima se nalaze lica lišena slobode, kao i da u okviru svoje ekspertize radi na unapređenju kapaciteta članova NPM-a, te da sistemski prati položaj lica u ustanovama socijalne zaštite i na osnovu toga, daje preporuke za sistemsko rešavanje uočenih problema.\nSeminar o zapošljavanju i pravima osoba sa invaliditetom u Zaječaru\nU okviru projekta Inicijativa MDRI-S izabrana je temeljem javnog poziva za člana Nacionalnog preventivnog mehanizma (NPM) – nezavisnog tela čija je funkcija prevencija torture. Time je MDRI-S preuzela obavezu da učestvuje u posetama NPM-a ustanovama u kojima se nalaze lica lišena slobode, kao i da u okviru svoje ekspertize radi na unapređenju kapaciteta članova NPM-a, te da sistemski prati položaj lica u ustanovama socijalne zaštite i na osnovu toga, daje preporuke za sistemsko rešavanje uočenih problema.\nPogledajte video lokalnih medija sa seminara u Paraćinu\nO događaju govore: Milan Marković, aktivist i član Upravnog odbora MDRI-S, Dragana Ćirić Milovanović, izvršna direktorka MDRI-S i Anica Spasov, predsednica udruženja Naša kuća.\nPrvi modul seminara o zapošljavanju i pravima osoba sa invaliditetom održan i u Paraćinu\nU okviru projekta „Ujedinjeni u akciji: Zapošljavanje osoba sa invaliditetom kroz javno/privatno partnerstvo“, nakon Leskovca, 6. i 7. novembra i u Paraćinu je održan prvi modul seminara o pravima i zapošljavanju osoba sa invaliditetom.\nZavršena obuka pravnika i aktivista o pravima osoba sa invaliditetom\nZavršen je seminar za pravnike i aktiviste na temu Prava osoba sa invaliditetom. Seminar je organizovan od strane MDRI-S, a uz podršku Disability Rights International-a te je obuhvatio 3 dvodnevna modula na kojima su predavači bili domaći i strani eksperti. Gerard Quinn, Eva Szeli, Nevena Vučković Šahović, Erin Richardson i Kosana Beker predstavili su međunarodne okvire u oblastima poslovne sposobnosti, inkluzivnog obrazovanja i prava deteta te razmenili svoja iskustva sa učesnicima. Na seminaru je učestvovalo 22 pravnika i aktivista sa interesom za prava osoba sa invaliditetom. Učesnici su bili iz organizacija za ljudska prava, advokatskih kancelarija, kao i iz nezavisnih institucija. Učesnici su kao najpozitivnije aspekte seminara ocenili odabir predavača kao “istinskih stručnjaka”, interaktivnu formu seminara, timski rad te način na koji su predavači prenosili informacije koji je podsticao “nove koncepte razmišljanja”.\nGost konferencije Poslovna sposobnost kao ljudsko pravo u Srbiji prof. Gerard Quinn\nKao poseban gost na konferenciji Poslovna sposobnost kao ljudsko pravo u Srbiji, održanoj 28. oktobra 2011. godine u Beogradu, učestvovao je prof. Gerard Quinn sa Nacionalnog univerziteta Galway, Republika Irska (Galway University, Center for Disability Law and Policy). Prof. Quinn je bivši potpredsednik Evropskog komiteta za socijalna prava Saveta Evrope, autor mnogih studija te slovi za jednog od najistaknutijih svetskih stručnjaka za primenu međunarodnog ljudskog prava na osobe sa invaliditetom.\nIstraživanje o poslovnoj sposobnosti u Srbiji\nInicijativa za prava osoba sa mentalnim invaliditetom MDRI-S je zajedno sa Beogradskim centrom za ljudska prava sprovela istraživanje sudske prakse u postupku oduzimanja i vraćanja poslovne sposobnosti u Srbiji. Na uzorku od više od 1000 sudskih rešenja (997 osnovnih sudova i 68 viših sudova) od 2008. – 2010. godine, dobili smo rezultate koji nažalost potvrđuju ocenu da se poslovna sposobnost osobama sa mentalnim i intelektualnim teškoćama oduzima olako u sumarnom i kratkom postupku te da sama procedura ne osigurava poštovanje prava na pravično suđenje. Takođe smo ustanovili da rezultat većine postupaka dovodi do potpunog lišenja poslovne sposobnosti što ukazuje na povredu prava na poštovanje privatnog i porodičnog života.\nU Leskovcu održan prvi modul radionica o pravima osoba sa invaliditetom\nU okviru projekta „Ujedinjeni u akciji:Zapošljavanje osoba sa invaliditetom kroz javno/privatno partnerstvo“ koji realizuje MDRI-S u partnerstvu sa Udruženjem za podršku osobama ometenim u razvoju „Naša kuća“, 22. i 23. oktobra u Leskovcu održan je prvi modul radionica o pravima osoba sa invaliditetom.\nPublikacija Inkluzivno obrazovanje: često postavljena pitanja\nSnežana Lazarević aktivistkinja je MDRI-S (učesnica u izradi Zakona o osnovama obrazovanja i vaspitanja i podzakonskih akata), a ujedno i majka tinejdžera s autizmom uključenog u redovno obrazovanje. Svakodnevno se kroz svoj rad, ali i privatno suočava sa raznim pitanjima roditelja dece koja imaju neku vrstu teškoće. Naime, novi zakonski okvir u obrazovanju omogućava svoj deci da pohađaju najbližu redovnu školu te definiše pravo na podršku u obrazovanju. Međutim proces kojim dete treba navedeno pravo da ostvari zahteva aktivni angažman roditelja, a istovremeno je vrlo složen i u određenoj meri nejasan. Iz tih razloga Snežana je odlučila da objedini ona pitanja koja joj roditelji najčešće upućuju vezano za obrazovanje dece sa teškoćama u razvoju i dati prave informacije u formi pitanja i odgovora. MDRI-S prepoznao je ovo kao vrlo korisnu inicijativu i odštampao ovu publikaciju u 1000 primeraka. U elektronskom obliku možete ju preuzeti ovde, a ukoliko kao organizacija, udruženje, škola ili vrtić želite da dobijete više odštampanih primeraka, kontaktirajte nas.\nPublikacija je odštampana uz finansijsku podršku Američke ambasade u Srbiji.\nStrana 23 od 25« Prva«...10...16171819202122232425»


Bisera Turković pred svima na sastanku u Briselu poručila: Nije uredu da nas prikazuju kao nefunkcionalnu zemlju\nMinistrica Bisera Turković boravila u Briselu\nMinistrica Bisera Turković boravila je u Briselu.\nBisera Turković, zamjenica predsjedavajućeg Vijeća ministara i ministrica vanjskih poslova Bosne i Hercegovine Bisera Turković u Briselu je učestvovala na četvrtom sastanku Vijeća za stabilizaciju i pridruživanje EU i Bosna i Hercegovina.\nTokom sastanka je razgovarano o trenutnom stanju provedbe Sporazuma o stabilizaciji i pridruživanju, a razmijenjena su mišljenja o situaciji u BiH, razvoju događaja na Zapadnom Balkanu i drugim važnim temama, navodi se u saopćenju Ureda za odnose sa javnošću.\n“Duboko cijenimo kontinuiranu podršku Evropske unije, naročito tokom pandemije, ali i u vremenu oporavka od posljedica pandemije. Pozdravljamo napore koje ulaže Delegacija EU u Bosni i Hercegovini. Naročito smo zahvalni za investicijski plan za Zapadni Balkan, za finansijsku i drugu podršku koju EU pruža u nabavci vakcina. Svjesni smo činjenice da progres nije ostvaren planiranom dinamikom, ali nas to ne treba obeshrabriti da pristupimo rješavanju problema koji su pred nama i ispunjavanju naših obaveza“, rekla je Turković.\nIstakla je da je zabrinuta zbog prikazivanja Bosne i Hercegovine kao nefunkcionalne države.\n“Želim i da naglasim da smo zabrinuti zbog retorike i strategija prikazivanja Bosne i Hercegovine kao nefunkcionalne zemlje. Moramo se usredočiti na takve pojave, konkretno djelovati i stvarati novi i funkcionalniji ambijent za brži napredak i razvoj naše zemlje. Potpuno podržavam stavove EU i Josepa Borrella, a koji se odnose na poštivanje presuda Evropskog suda za ljudska prava, funkcionalnost bh. institucija, a posebno na negiranje genocida u Srebrenici i veličanje ratnih zločinaca. Slažem se sa stavom gospodina Borrella da za takve pojave nema mjesta u Evropi”, kazala je ministrica Turković.\nBisera TurkovićBriselMVP BiH\nPrevious article Po nalogu Tužilaštva Bosne i Hercegovine uhapšen Osman Mehmedagić, direktor Obavještajno-sigurnosne službe\nNext article Jelena Karleuša o serijalu djela i lika Svetlane Cece Ražnatović: “Ona je najveća sramota srpskog naroda jer ju je narod nazvao “srpskom majkom“\nBISERA TURKOVIĆ U BRISELU: Ukazala na probleme s kojima se naša zemlja suočava u nabavci vakcina\nOpasno se zakuhalo: Ministar unutrašnjih poslova Srbije Aleksandar Vulin odgovorio je oštro ministrici vanjskih poslova BiH Biseri Turković\nBisera Turković odbrusila Aleksandrima: “Očekujem da se Vučić, predsjednik Srbije odmah ogradi od izjava ministra Vulina”


Lideri probosanskih stranaka u Srebrenici, očekuje se potvrda odluke o bojkotu izbora\n- Predstavnici probosanskih stranaka stigli su u Srebrenicu da bi se, povodom pononih izbora u tom gradu 21. februara, sastali s čelnicima incijative "Moja adresa - Srebrenica".\nPo pisanju sarajevskih medija, čelnici probosanskih stranaka danas će najverovatnije potvrditi bojkot izbora u nedelju.\nOni smatraju da je Centralna izborna komisija BiH (CIK) donela po Bošnjake nepravednu i nepotpunu odluku o poništavanju glasova samo s redovnih biračkih mesta, dok nije omogućeno ponovno glasanje iz inostranstva.\nNa taj način, kako su ranije navodili čelnici Inicijative "Moja adresa - Srebrenica" onemogućeno je glasanje oko hiljadu ljudi iz Srebrenice koji žive u inostranstvu.\nU Potočare su stigli lideri Demokratske fronte (DF) Željko Komšić, Naroda i pravde Elmedin Konaković, Stranke za BiH Amer Jerlagić, PDA Mirsad Kukić i SDP-a i Nermin Nikšić (SDP). U ime SDA u Srebrenicu je stigao Edin Ramić, SBB je poslao Anisa Krivića, a Naša stranka generalnog sekretara Nihada Uka.\n- Kancelarija Visokog predstavnika u BiH (OHR) saopštila je da Visoki predstavnik Valentin Incko neće Narodnoj skupštini Republike Srpske podneti izveštaj o svom radu.\nSaopšteno je da su svi izveštaji Visokog predstavnika na veb stranicama OHR-a i Ujedijenih nacija, "te su tako dostupni i poslanicima u Narodnoj skupštini RS".\nNa predlog vladajućeg Saveza nezavisnih socijaldemokrata (SBSD), Skupština RS je od Incka tražila da joj u roku od 90 dana dostavi izveštaj o primeni Dejtonskog sporazuma od 1995. do 2020. goidne.\nSkupština RS je to trađila pošto je Incko od nje tražio da do kraja aprila poništi odlikovanja dodeljena osuđenima za ratne zločine, među kojima su i nekadašnji visoki funkcioneri RS Radovan Karadžić, Biljana Plavšič i pokojni Momčilo Krajišnik.\n- Predstavnici probosanskih stranaka danas su u Srebrenici podržali bojkot ponovljenih izbora u tom gradu.\nNa taj način, kako su ranije navodili čelnici Inicijative "Moja adresa - Srebrenica" onemogućeno je glasanje oko hiljadu iz Srebrenice koji sada žive u inostranstvu.\n"Ovi izbori su za nas nepravedni, jer smo zbog grešaka, posebno u glasanju dijaspore, dovedeni u nepravedan položaj", kazao je Tabaković.\nOn je naveo da je upućen poziv svim njihovim biračima da ne izađu na izbore, ali da se, kako je istakao, "neće ljutiti" ni na one koji ipak budu galasali. "Mi se ovde borimo za svakog građanina u Srebrenici", kazao je Tabaković.\nPredsednik S. Makedonije protiv upisivanja etničke pripadnosti u lične karte\n- Predsednik Severne Makedonije Stevo Pendarovski je izjavio da je protiv upisivanja etničke pripadnosti u lične karte što se najavljuje predlogom zakona o tome.\nU objavljenom intervjuu za portal MKD, na pitanje šta misli o predlogu Zakona o ličnim kartama koji predviđa da se u taj dokumet obavezno upisuje i etnička pripadnost, predsednik je rekao da se ne slaže i da ne postoji demokratska država na svetu koja to ima.\n"Ako se vladajuća kolicija dogovori, ako ima većinu i zakon bude donet u regularnom postupku, nemam toliko velike argumente protiv da ne bih potpisao ukaz (o proglašenju zakona). Ali, ne slažem se da etnička pripadnost bude u ličnoj karti. Ne postoji demokratska država na svetu u kojoj postoji etnička ili religiozna pripadnost" u tom dokumentu, rekao je on.\nPendarovski je dodao da mu lično to ne smeta i da ne misli da će taj zakon ako bude donet, "rasturiti državu" ili da će imati negativne posledice.\n"Lično se ne slažem, ali ako izglasaju u takvom obliku, potpisaću ukaz, iako se ne slažem da taj detalj stoji u ličnoj karti", ponovio je predsednik Severne Makedonije Stevo Pendarovski.


Covid certifikati u EU će važiti samo devet mjeseci bez treće doze – TVSA.BA\nUtorak, 25 Januara, 2022 5:46\nNaslovna/Vijesti/Svijet/Covid certifikati u EU će važiti samo devet mjeseci bez treće doze\nEvropska komisija objavila je u utorak da će certifikati o vakcinaciji protiv COVID-a u EU važiti samo devet mjeseci bez dopunske, treće vakcine.\nOva odluka dolazi u trenutku kada se evropske zemlje bore da obezbijede više doza vakcine usred porasta slučajeva COVID-a i širenja nove varijante omikron koja se pokazala još zaraznijom i lakše prenosivom.\nObjavljujući ovu odluku, Evropska komisija je rekla da je usklađeni period važenja pasoša za vakcinu protiv COVID-a ,,neophodan za sigurno slobodno kretanje i koordinaciju na nivou EU”.\nNovo pravilo se odnosi na putovanja unutar Evropske unije, ali Komisija je u saopćenju navela da preporučuje zemljama EU da ga primjenjuju i na nacionalnom nivou kako bi se ,,pružila sigurnost putnicima i smanjile poteškoće u putovanjima”.\nStanovnicima EU preporučuje se dopunska vakcinacija najkasnije šest mjeseci nakon što budu potpuno vakcinisani sa dvije doze. Međutim, potvrda će važiti još tri dodatna mjeseca kao grejs period kako bi se osigurao pristup dodatnim dozama, dodala je Komisija.\nVaženje pasoša za vakcinu protiv COVID-a nakon dopunske vakcine biće produženo bez utvrđenog trajanja ili ograničenja, rekao je zvaničnik EU za novinsku agenciju Reuters, navodeći nedostatak naučnih dokaza o trajanju zaštite nakon dopunske vakcine.\nKomisija je uvela i novo pravilo za evidentiranje dopunske doze u pasošima vakcine. Dopunsku dozu nakon dvije doze pune vakcinacije treba upisati kao “3/3” u potvrdu. Vakcinacija sa jednom dozom praćena dopunom treba da se upiše u formi “2/1.”\nNovalić uručio nagrade najboljim studentima u Federaciji BiH


Radnici u Sočiju na sigurnom, uskoro se vraćaju kući | Trebinje Live\nRadnici u Sočiju na sigurnom, uskoro se vraćaju kući\nŠef Predstavništva Republike Srpske u Moskvi Duško Perović rekao je Srni da se osam radnika iz Republike Srpske i BiH, koji su bili u Sočiju bez radnih dozvola, ubrzo vraćaju kući i da je sve pod kontrolom.\n"Tim ljudima smo ponudili svu našu pomoć, da im obezbijedimo smještaj i hranu, međutim, oni su zbrinuti. Sve je pod kontrolom i ubrzo se vraćaju kući", rekao je Perović.\nOn je naglasio da je u Sočiju bilo osam državljana BiH, te da su svi bili bez radnih dozvola, zbog čega će biti kažnjeni i moraju da napuste Rusiju.\nPerović je istakao da se radnici iz Republike Srpske i BiH za dan ili dva vraćaju kući.\nVlada Srbije odlučila je da će danas čarter letom iz Sočija u Srbiju hitno biti prevezeno više od stotinu radnika koji u Rusiji borave bez radne dozvole. Avionom će biti prevezeno oko stotinu radnika iz Srbije i oko 20 radnika, državljana BiH.\nAvion "Er Srbije" bi, kako je planirano, trebalo iz Beograda za Soči da poleti oko 15.00 časova, saopšteno je iz Vlade Srbije.\nDrama građevinara u Sočiju kulminirala je u petak, 17. januara, kada je tridesetak njih iz BiH i Srbije privedeno, jer nisu imali radne dozvole, istekao im je rok od mjesec dana za turistički boravak u ovom gradu, a nisu imali ni novac, jer plate za posao koji su obavljali, po svemu sudeći "na crno", nisu dobili.


NIKOLIĆ: Ni Bog nas neće spasiti ako uvedemo sankcije Rusiji! - Telegraf.rs\n18/12/14 | 14:44\n- Nema crkve u kojoj bismo mogli da izmolimo oproštaj za uvođenje sankcija Rusiji, jer bi ta odluka bila katastrofalna za nas - rekao je predsednik Srbije\nŽelim sa ovom Vladom da delim sudbinu, jer ako situacija bude loša, uzalud je što predsednik dobro radi, ocenio je predsednik Srbije Tomislav Nikolić u intervjuu za NIN i dodao da su on i Aleksandar Vučić došli zajedno na vlast i zajedno će sa vlasti i otići, ako ne bude dobro.\nNikolić je, u intervju za NIN, rekao da će Vladi Srbije uskoro izložiti svoj konačni predlog rešenja pitanja Kosova i Metohije.\n- Na tom predlogu intenzivno radim, jer smo već negde na ivici i svako naše sledeće popuštanje moglo bi da znači da smo se pomalo prećutno sa mnogo čime saglasili - rekao je Nikolić.\n- Ako ne postignemo jedinstvo, ja više ništa ne mogu da učinim za Kosovo, jer u mojim rukama nije ni spoljna, ni unutrašnja politika - rekao je Nikolić.\n- Ali, pošto sam pobedio na direktnim izborima, od mene se očekuje da uvek imam stav i spreman sam, kao i u slučaju prethodne platforme o Kosovu, da predložim inicijalni tekst i da mi Vlada kaže šta je za nju moguće, a šta nije, da dođemo do zajedničkog rešenja i da za to tražimo i podršku u međunarodnim krugovima - poručio je Nikolić.\nTo će, kako je objasnio Nikolić, biti predlog Vladi, jer "ja po Ustavu nemam prava predlaganja Skupštini", objasnio je on.\nNikolić je ocenio i da nisu dobra trvenja koja postoje u vlasti. On se kritički izrazio o izjavi ministra spoljnih poslova Ivice Dačića da je potrebna promena Ustava, ali i o nastupima pojedinih ministara.\n- Ovde pojedini političari žele da se u očima EU bolje pozicioniraju i zbog toga su spremni i na promene Ustava. U pravu su svi koji tvrde da do sada priznavanje Kosova nije bilo uslov za prijem u EU, ali nisu u pravu ukoliko kažu da neće biti i zato ću uskoro izaći sa novim, konačnim predlogom za Kosovo. Sada, kada nema Južnog toka, Rusi moraju što pre da odluče-hoće li ulagati u Srbiju ili ne - rekao je predsednik Srbije i dodao:\n- Često se ministri, čak i neki njihovi činovnici, usuđuju da komentarišu teme koje nisu u opisu njihovog posla, umesto da sačekaju premijera i sednicu Vlade na kojoj bi se utvrdio zajednički stav - rekao je Nikolić.\nNikolić je ocenio i da je sada pravi trenutak za razgovor o novim oblicima ruskih ulaganja u Srbiju.\n- Zna predsednik Rusije Vladimir Putin da sada postoji neka senka u našim odnosima i da bi sve moglo da se vrlo lako reguliše ako bi se Rusija uvrstila među veće investitore u Srbiju - rekao je Nikolić.\nGovoreći o Rusiji, spoljnoj politici Srbije i o tome da li će Srbija uskladiti svoju spoljnu politiku sa politikom EU, Nikolić je rekao da on predstavlja Srbiju, a da konkretnu spoljnu politiku utvrđuje i vodi Vlada i dodao da smatra da o Kosovu i Metohiji svi treba da zauzmu isti, zajednički stav.\n- Što se tiče zajedničke spoljne politike sa EU, Vlada je potpuno samostalna da donese odluku o tome, jer ona za to snoci odgovornost pred građanima Srbije. Nema crkve u kojoj bismo mogli da izmolimo oproštaj za uvođenje sankcija Rusiji, jer bi ta odluka bila katastrofalna za nas - rekao je Nikolić.\nMISTERIJA CRNE TORBE KINESKOG PREMIJERA: Šta Li Kećijang čuva u tašni od koje se ne odvaja? (FOTO)\nLJAJIĆ: Maja Nikolić laže, nema dozvolu!\nOliveru Ivanoviću i četvorici Srba počelo suđenje!\n4. januar 2015 | 13:25\nNemam zelju da Srbija uvede sankcije Rusiji,ali ne vidim sta bi se to desilo kada bismo ih uveli Pola sveta je sankcionisalo Rusiju pa nikom nista osim Rusiji. Mi trebamo jasno i glasno da kazemo sta mislimo o ukrajinskoj krizi,a ds li cemo i uvesti sankcije stvar je simbolike Dakle da li je Rusija agresor i kreator ukrajinske krize ili nije?\n20. decembar 2014 | 12:37\nDobro je za sve nas građane dok i ljudi na čelu Srbije misle pametno i tako nešto neće dozvoliti...\n20. decembar 2014 | 09:23\nPa još niko nije sekao granu na kojoj sedi , pa neće ni Srbija.


MAЈER: BUTMIR - VELIKI PROMAŠAЈ\n21/10/2009 | 12:41 | Autor: RTRS\nProfesor američkog Univerziteta za nacionalnu odbranu SAD i nekadašnji specijalista američke tajne službe CIA Stiven Majer izjavio je da su sastanci u Butmiru veliki promašaji, jer SAD i EU pokazuju da ne priznaju da jedini i istinski autoritet i legitimitet u zemlji imaju tri etničke zajednice.\n"Svaka ustavna reforma koja podrazumijeva bošnjačku kontrolu nad entitetskim glasanjem i mogućnost izglasavanja zakona uprkos protivljenju predstavnika neke od etničkih grupa neumitno vodi odvajanju RS od BiH", rekao je Majer za "Glasu Srpske". Prema njegovim riječima, sve tri etničke zajednice odbile su prijedloge iz Butmira zbog različitih razloga, ali je upečatljivo da su sve tri zajednice rekle "ne". "Za Bošnjake reforme su nedovoljne, a za Srbe i Hrvate su previše radikalne. To znači da BiH i dalje određuju njeni narodi i u njima su istinski legitimitet i autoritet. Prema tome, BiH je fikcija, međutim, to SAD i EU ne priznaju", rekao je Majer. Prijedloge da se poveća broj poslanika u Parlamentu BiH, uvede jedan predsjednik bez prava veta i premijer BiH, Majer smatra mrtvorođenčetom. "Prijedlozi iz Butmira načinili bi ogromnu štetu Dejtonskom sporazumu, naročito o pitanju predsjedništva i jačanja uloge Parlamenta BiH u donošenju zakona", kazao je Majer. Prema njegovim riječima, Hrvati u BiH dovedeni su u opasnost zbog Butmira i zbog toga njihovi lideri zahtijevaju dogovore koji bi ojačali, a ne oslabili interese Hrvata. "U idealnim uslovima to bi značilo da dobiju sopstveni entitet, pod uslovom da BiH opstane", smatra Majer. On je dodao da se SAD i EU ne slažu o pitanju OHR-a, da većina zemalja članica EU želi da se OHR zatvori do kraja godine, dok SAD žele da odgode tu odluku tamo negdje do 2010. "Pozicija SAD je izgovor za dalje korištenje bonskih ovlašćenja kako bi tri etničke zajednice prisililo na sporazum kojim bi BiH bila očuvana", procijenio je Majer. On je zaključio da "BiH nikada nije bila održiva", a da "Butmir nagovještava da nikada neće ni biti".


PočetnaVestiMobileMobilni telefoniHuawei odložio objavu Mate X fleksibilnog telefona\n15.06.2019 17:30 | 0 Mobile\nKompanija Huawei je odložila objavu svog savitljivog Mate X telefona za septembar, nakon što je prvobitno bilo planirano da se telefon pojavi tokom leta.\nKineska kompanija je istakla da želi da obavi dodatne testove kako bi rešila probleme koje su prijavili rani testeri, koji su ranije isprobali i Samsung Galaxy Fold. Obe kompanije su svoje fleksibilne telefone najavile u februaru, ali Huawei sada ističe da želi da bude oprezan.\nHuawei je za BBC potvrdio da se objava Mate X modela očekuje tokom septembra ove godine. "Mate X je uvek bio u planu da se pojavi nakon Samsung Galaxy Fold modela, ali su problemi južnokorejskog proizvođača Huaweiju sada dali malo prostora za manevrisanje", istakao je Ben Wood iz CCS Insighta.\nPogledajte još: Huawei Mate X sertifikovan uz brži Super Charger\nPorede ovoga, pojavile su se informacije i o tome da je Huawei otkazao nove objave svojih laptopova, a sve kao posledica aktuelne pozicije kompanije koja je stavljena na američku trgovinsku crnu listu.


FoNet portal :: Pretraga / tagId=28761\nTag: demokratija, Pogodaka: 76\nEU zona prosperiteta\nFestival Evrope otvoren je danas na Kalemgdanu, a šef Delegacije Evropske unije u Beogradu Emanuele Žiofre izjavio je da EU za njega i dalje predstavlja mirovni projekat i solidarnost, kao i zonu prosperiteta i demokratije gde ljudi mogu da ostvaruju svoje snove.\nUloga slobodnog novinarstva\nAmbasador Sjedinjenih Država u Srbiji Kristofer Hil izjavio je danas, povodom dodele nagrade Nezavisnog udruzenja novinara Srbije za istraživačko novinarstvo, kako mu se čini da ljudi u svetu danas ne razumeju ulogu slobodnog novinarstva.\nSrbija na prekretnici\nSrbiji je prvi momenat za uvođenje sankcija Rusiji prošao 24. februara kada je počela ruska agresija na Ukrajinu, izjavio je FoNetu predsednik Foruma za bezbednost i demokratiju Milan Jovanović, ukazujući da su vlasti u Beogradu sada u nepovoljnijoj situaciji utoliko što imaju "samo" Vučića, jer trenutno nema ni parlamenta, ni vlade.\nInternet promocija demokratije\nDeklaracija o budućnosti interneta predstavljena je danas u Beloj kući u Vašingtonu, a sastanku su prisustvovali i srpski predstavnici uživo i onlajn, saopšteno je iz Kancelarije za informacione tehnologije i elektronsku upravu.\nKrivične prijave poslanicima\nPrava Crna Gora podnela je danas krivične prijave protiv 46 poslanika Skupštine Crne Gore zato što su, kako se navodi, organizovali kriminalnu grupu radi izvršenja krivičnih dela samovlašća, zloupotrebe službenog položaja, i krivičnih dela protiv državnih organa i ustavnog poretka.\nUručen orden Ljubici Gojgić\nNovinarki Ljubici Gojgić uručen je danas francuski Orden nacionalnog reda Legija časti u rangu viteza zbog izuzetne i primerne karijere.\nTri godine hibridnog režima\nSrbija je u novom godišnjem izveštaju Fridom hausa već treću godinu svrstana u kategoriju "hibridnih režima", a kvalitet demokratije koji se meri od jedan do sedam, ove godine je ocenjen sa 3,79, što je još niža ocena nego prethodne godine, kada je srpska demokratija dobila najnižu ocenu do tada – 3,89.\nPredsednik Narodne stranke Vuk Jeremić izjavio je da su današnji izbori veliki dan, praznik onoga što bi trebalo da bude demokratija.\nDemokratija u digitalno doba\nSrpski pokret Dveri zalaže se za obnovu demokratije u digitalnom dobu, za besplatan i dostupan internet svakom građaninu Srbije i bolju regulaciju digitalnog prostora, navodi se u današnjem autorskom tekstu lidera Dveri Boška Obradovića i internacionalnog sekretara stranke Andreja Mitića.\nNada u naciju i demokratiju\nPredsednički kandidat koalicije NADA i predsednik Demokratske stranke Srbije Miloš Jovanović ocenio je u predizbornoj poruci da su nacija i demokratija "jedina nada za Srbiju".


NOVI SAD – Nakon što je Ustavni sud Srbije prošle godine stavio van snage sve odredbe Zakona o planiranju i izgradnji zbog olakšica u postupku legalizacije koje je predviđao, pred poslanicima Narodne skupštine našao se Predlog zakona o legalizaciji objekata. On se na bespravne objekte izgrađene do 11. septembra 2009. godine, za koje je zahtev za legalizaciju podnet do 11. marta 2010. U tom roku su podneti zahtevi za legalizaciju oko 700.000 objekata, a prema podacima Republičkog geodetskog zavoda, u Srbiji ima ukupno oko 1,3 miliona objekata koji nisu upisani u katastar.\nNarodni poslanik Lige socijaldemokrata Vojvodine Dragan Andrić tokom rasprave o tom zakonskom aktu ukazao je na to da je, nažalost, reč o zakonu koji je potreban samo u Srbiji, s obzirom na to da bespravna gradnja kao pojam u uređenim državama ne postoji. Kako je rekao, poslanička grupa LSV smatra da on ima niz manjkavosti, koje su pokušali da umanje podnošenjem četiri amandmana. Od toga da li će biti usvojeni ti amandmani zavisiće i podrška poslanika Lige tom zakonu.\nOn je ukazao i na to da je stav LSV da legalizacija objekata u Srbiji mora napokon da se okonča, ali da je poražavajuće da se kroz legalizaciju amnestiraju nečija krivična dela, na koja se nije blagovremeno reagovalo. U Republici Srbiji legalizacija traje već 20 godina, a rezultati su negativni, pa imamo više nelegalnih objekata sad nego kad je ta problematika počela da se stavlja u zakonski okvir, ocenio je poslanik LSV.


Štajnmajer: Buhenvald podsetnik na nezamisliva zverstva\nTanjug 11. aprila 2021. 15:14\nBERLIN – Nemački predsednik Frank-Valter Štajnmajer obeležio je danas 76. godišnjicu oslobađanja na kraju Drugog svetskog rata koncentracionog logora Buhenvald podsećajući svoje sunarodnike na nezamisliva zverstva koja su tamo nacisti počinili tokom Trećeg rajha.\n„Komunisti i demokrate, homoseksualci i takozvani asocijalni ljudi zatvarani su u Buhenvaldu. Jevreji, Sinti i Romi su ovde dovođeni i ubijani“, rekao je Štajnmajer tokom govora u obližnjem nemačkom gradu Vajmaru, 76 godina nakon što su na današnji dan američke snage oslobodile logor, preneo je Rojters.\n„S obzirom na različite grupe žrtava, Buhenvald predstavlja sveukupno varvarstvo nacista, njihov agresivni nacionalizam spolja, njegovu diktaturu iznutra i rasistički način razmišljanja“, istakao je Štajnmajer.\nBuhenvald predstavlja rasni fanatizam, mučenje, ubistva i eliminaciju, dodao je predsednik Nemačke.\nPreživelima holokausta i njihovim porodicama ove godine nije bilo dozvoljeno da se okupe na obeležavanju godišnjice zbog pandemije korona virusa.\nPreživeli iz različitih delova sveta su umesto toga prisustvovali onlajn obeležavanju godišnjice.\nKoncentracioni logor Buhenvald osnovan je 1937. godine.\nUbijeno je ili je umrlo od gladi, bolesti i medicinskih eksperimenata pre oslobadanja logora 11. aprila 1945. godine, više od 56.000 od 280.000 zatvorenika koji su držani u Buhenvaldu i njegovim pratećim logorima.


Vezanka Ljuta Paprika Seme\nPočetna > "Vezanka" Ljuta Paprika Seme\n968 Stavka Stavke\nSamo ime paprike opisuje ovu sortu paprike jer joj je kora kao da je izvezena, pa se zato i zove "Vezanka". Neki misle da je to Makedonska paprika, ali grese to je nasa stara Srpska sorta, ali nazalost u Makedoniji je mnogo vise rasprostranjena nego kod nas. Ovakvu papriku ne verujem da ste videli do sada,\nSamo ime paprike opisuje ovu sortu paprike jer joj je kora kao da je izvezena, pa se zato i zove "Vezanka". Neki misle da je to Makedonska paprika, ali grese to je nasa stara Srpska sorta, ali nazalost u Makedoniji je mnogo vise rasprostranjena nego kod nas.\nOvakvu papriku ne verujem da ste videli do sada, bar ne mladji deo populacije.\nOvo je stara domaca sorta i danas je izuzetno tesko naci jer su sve paprike koje se prodaju kod nas na pijacama mahom hibridi.\nKoristi se za nizanje na venac, ljuta je i plod moze da bude duzene i preko 20 cm u zavisnosti kako se uzgaja.


Epizoda 56: Marko Tadić - DigiTalk\nMarko Tadić je u Netokraciji Srbija zadužen za business development, a ujedno je i jedan od partnera u ovoj medijskoj kompaniji. U svetu medija je još od studentskih dana, od 2015. godine, kada je radio za čuveni Monopolist sa Ekonomskog fakulteta u Beogradu, a u svet digitalnih medija ulazi 2016. godine. Znanja i iskusta je sticao i u svetu digital agencija u Srbiji, a karakteriše ga velika profesionalnost u poslu, te čuveni smisao za humor i vedri duh.\nSa Markom Tadićem, jednim od trojice Marka iz Netorkacije, pričali smo o svetu digitalnih medija, šta zapravo danas predstavlja jedan digitalni medij,kako se definiše, te kaakv je odnos klasičnih tradicionalnih medija sa nišnim, digitalnim medijima poput Netokracije. Upravo na primeru Netokracije pričali smo i o načinima monetizacije i biznis modelima digitalnih medija, te stanju između nišnih medija i klasičnih portala i velikih izdavača. Na kraju smo se dotakli perioda pandemije, odnosa sa zajednicom, i šta je to predstavljala Netokracija za IT kompanije u prethodnom periodu.\n← Epizoda 55: Katarina Pribićević\nEpizoda 57: Istok Pavlović →


Nakon poplava Bagladešu preti opasnost od zaraza\nTanjug 23. juna 2022. 19:41\nDAKA – Vlasti Bangladeša intenzivno rade na sprečavanju širenja bolesti koje se prenose vodom, usled poplava koje su pogodile ovu zemlju, izjavio je danas zvaničnik i dodao da se žurno radi na dopremanju pijaće vode stanovnicima koji su ostali izolovani u svojim domovima.\n„Više od 4.000 ljudi obolelo je od bolesti koje se prenose vodom, uključujući dijareju, u okruzima pogođenim poplavama, a više od polovine slučajeva je u regionu Silhet“, saopštio je Generalni direktorat za zdravstvene usluge.\nU akciji snabdevanja stanovništva na poplavljenom području čistom pijaćom vodom i drugim potrebštinama angažovano je gotovo 2.000 spasilačkih timova u saradnji sa vojskom, mornaricom i vazduhoplovstvnim snagama, prenosi Rojters.\n„Oni su pokušavali da dođu do popovlavljenih u 17 od 64 okruga u zemlji da im dopreme vodu i druge zalihe“, rekao je Atikul Hake, generalni direktor Odeljenja za upravljanje katastrofama.\nOn je naglasio da je sa povlačenjem vode sve izvesnija mogućnost epidemije.\n„Plašimo se izbijanja bolesti koje se prenose vodom“, rekao je Hake i dodao da je sada glavni prioritet da se ugroženima dostavi pijaća voda.


Osmi milion humanitarne pomoći organizacije Srbi za Srbe prikupljen za samo pet meseci – RASEJANJE.info\nOsmi milion humanitarne pomoći organizacije Srbi za Srbe prikupljen za samo pet meseci\n22.03.2022 23.03.2022 Katarina\tdeca, donacije, humanitarna akcija, humanitarna organizacija, humanitarna pomoć, Srbi za Srbe\nHumanitarna organizacija Srbi za Srbe prikupila je od novembra 2005. do marta 2022. godine 8 miliona evra donacija kojima je u prethodnih 16 godina obezbeđena vredna pomoć za preko 2.900 socijalno ugroženih porodica koje zajedno broje više od 14.500 dece širom Balkana, istaknuto je o ovoj organizaciji.\n„Od prvog milionskog koraka za koji je bilo potrebno skoro devet godina, do osmog koji je došao za samo pet meseci, humanitarna organizacija Srbi za Srbe nastavila je da korača ka postavljenom cilju – da svako srpsko dete ima normalne uslove za život! Uz slogan – Deca su naša budućnost – ka zajedničkom cilju krenulo je i preko 50.000 donatora iz Srbije, regiona i sveta koji neumorno, iz meseca u mesec, dopremaju vrednu humanitarnu, materijalnu i ekonomsku pomoć za socijalno ugrožene porodice. Zahvaljujući ovakvoj podršci, veliki broj porodica danas živi u svojim toplim domovima, deca spavaju u novim krevetima, imaju kupatila, belu tehniku, struju, vodu, krovovi više ne prokišnjavaju. Mnogo je dece koja su po prvi put dobila svoju sobu, radni sto, plakar, igračku ili računar. Stvoreni su uslovi za pravilan psiho-fizički razvoj nekoliko hiljada dece, što na najbolji način pokazuje značaj pokrenute humanitarne misije“, istakli su vredni članovi.\nPored direktne materijalne pomoći porodicama, u više navrata pomoć je pružana i narodnim kuhinjama, ambulantama, porodilištima i bolnicama, vrtićima, osnovnim i srednjim školama, seoskim zajednicama i drugim institucijama koje su namenjene većem broju ljudi, posebno u sredinama gde je opstanak srpskog naroda doveden u pitanje. „Takođe, pomogli smo logistički i na druge načine realizaciju i mnogih drugih akcija čija vrednost premašuje više stotina hiljada evra“.\nIpak to sve ne bi postigli da nije bilo velike podrške prijatelja. „Na kraju, upućujemo zahvalnost svim priložnicima, volonterima, medijima, članovima i prijateljima humanitarne organizacije Srbi za Srbe koji su u poslednjih 16 godina novčanim prilozima, slobodnim vremenom, bratoljubljem i dobrotoljubljem izgradili poverenje u zajednički dobrotvorni rad. Pozivamo sve da nastavimo dalje jer je još više porodica koje sa nadom čekaju na našu bratsku ruku pomoći“, dodali su.\n← Prvi konzularni dan u Bitolju\nOdlazak poznatog srpskog pisca Milovana Vitezovića →\nPreko milion dinara pomoći manastiru Gorioč


On je podvukao da je Srbija ponosna na rezultate u Argentini i osvajače medalja Anju Crevar (srebro u plivanju), Nadicu Božanić (srebro - taekvondo), Ivanu Perović (bronza - karate) i bronzane strelce Mariju Malić i Aleksu Mitrovića.\n- Roditelji su "krivi" za dobre rezultate i lepo ponašanje naših takmičara u Buenos Ajresu. Ostvaren je najbolji rezultat u istoriji - rekao je Maljković po dočeku sportista.\nMladi srpski sportisti doputovali su iz Argentine letom preko Rima u Beograd, gde su dobili ovacije prijatelja i porodica.\nTim Srbije u Buenos Ajresu\n- Olimpijski komitet Srbije se ponosi vama, siguran sam i cela zemlja čija će Vlada ulaganjem pokazati koliko veruje u vas. Vežbajte i dalje, nemojte da budete zadovoljni samo ovim medaljama, a oni koji ih nisu osvojili da ih napadnu sledeći put - rekao je Maljković.\nOsvajači medalja zahvalili su se OKS-u na podršci i poručili da im je bila čast što su na pravi način predstavljali Srbiju u Buenos Ajresu.\nNaredne Igre mladih, četvrte po redu, održavaju se u Dakaru 2020. godine.


Još jedan fudbaler presadio kosu\n/ Još jedan fudbaler presadio kosu\nSećate li se Šaćirija, onog koji je postao poznat kada je tokom meča sa Srbijom na Mundijalu u Rusiji 2018. godine gol proslavljao prekrštajući ruke simbolizovajući veliku Albaniju?\nTaj isti veliki (mali) fudbaler suočio se sa gubitkom kose i uprkos činjenici da su mu zalisci bili zaštitni znak, nije mogao da izađe na kraj sa tim. Gubitak kose kod mnogih muškaraca, ali i kod Šaćirija očigledno, nije samo estetski problem, budući da utiče i na samopouzdanje.\nTako se fudbaler Liverpula uoči duela protiv Evertona pojavio sa novom frizurom. Naime, on se podvrgao tretmanu presađivanja kose na delovima kako bi sakrio zaliske. Ovim poduhvatom potvrdio je navijačima da se nije povukao sa terena zbog povrede, nego tretmana transplantacije kose.\nŠaćiri je otišao na transplantaciju kose, koja je uspela, sudeći po tome da su mu nestali zalisci, koje je imao u duelu protiv Srbije na Svetskom prvenstvu, i sada ima bujnu kosu kakvu nikad pre nije imao.\nFudbalera Liverpula Džerdana Šaćira navijači su sačekali na društvenim mrežama i zbog novog izgleda brutalno su ga ismevali. Neki su prokomentarisali da je Šaćiri bio odsutan, ne zbog povrede, već kako bi sredio kosu.


Bajden opravdava demonstracije, Tramp preti - Američki izbori\nBajden opravdava demonstracije, Tramp preti\nProteklih par dana u centru pažnje bilo je ubistvo Afroamerikanca Džordža Flojda kojeg je prilikom hapšenja na ulici brutalno ubio policajac. Ovaj događaj pokrenuo je lavinu protesta širom čitavog američkog kontinenta, a ovu tragičnu situaciju osudila su oba kandidata novembarskih izbora.\nNemiri i protesti koji već nekoliko dana okupiraju pažnju svih američkih ali i svetskih medija ne jenjavaju. Kao posledica gnevnih građana širom SAD izbile su velike demonstracije, u nekim državama uvedeno je vanredno stanje sa policijskim časom, a u američkoj saveznoj državi Minesoti, po prvi put od Drugog svetskog rata, mobilisan je pun sastav Nacionalne garde, prenosi Politika.\nGradske ulice Los Anđelesa, Njujorka, Vašingtona, Detroita, Atlante, Memfisa ali i mnogih drugih gradova ispunjene su hiljadama ljudi koji protestuju i traže pravdu zbog brutalnog ubistva Afroamerikanca Džordža Flojda od strane policajca Dereka Šoven koji je optužen za ubistvo trećeg stepena.\nPoslednje što je aktuelnom američkom predsedniku, Donaldu Trampu trebalo posle globalne krize koja je izazvana virusom korona je još jedna (ovoga puta nacionalna) kriza, koja može uticati na njegov mogući novembarski reizbor.\nTramp je, u svom maniru, kritikovao ovo ubistvo pa se na Tviteru u petak obratio javnosti. U jednom trenutku činilo se da predsednik preti nasiljem onima koji zbog ovog incidenta svakodnevno protestuju na ulicama gradova.\nNaravno, kako to obično biva, njegov rival Džozef Bajden imao je komentar na Trampovu reakciju – „ovo nije vreme za zapaljive tvitove, niti za bilo kakvo podsticanje nasilja, ovo je nacionalna kriza u kojoj nam je potrebno vođstvo. Demonstranti imaju puno pravo da budu ljuti i frustrirani“ , obrazložio je Bajden, prenosi NPR.\nGuverner Minesote, Tim Volc, objavio je u subotu da u potpunosti mobiliše državnu Nacionalnu gardu, kao odgovor na trenutne nemire koji se dešavaju na ulicama Mineapolisa, prenosi CBS.\n„Trenutna situacija u Mineapolisu više nije ni na jedan način povezana sa ubistvom Džordža Flojda. Situacija se sada odnosi na napad na civilno društvo i nagoveštava uništavanje našeg velikog grada“ , rekao je guverner Volc.\nIako je u svim gradovima ove savezne države na snazi policijski čas, to nije sprečilo ljude da prouzokuju nemire. Guverner Tim Volc okarakterisao je sve ono što se dešavalo tokom noći kao „neverovatno opasnu situaciju“ i pozvao sve ljude da ostanu u svojim domovima jer, kako on kaže, „ako ste večeras na ulicama jasno je da niste sa nama, vi ne delite naše vrednosti.“\nTakođe, Tramp je u subotu upozorio demonstrante koji protestuju u Vašingtonu da se ne usude da probijaju ogradu kod Bele kuće, jer će u suprotnom biti dočekani s „najljućim psima i najopasnijim oružjem ikad viđenim“ , prenosi Politika.\nČinjenica je da dešavanja od marta ove godine ne idu baš na ruku aktuelnom američkom predsedniku, dok njegov rival Džozef Bajden, koji trenutno nema ni približno veliku odgovornost kao Tramp, sedi kod kuće u Delaveru i pokušava da na propustima administracije u trenutnim krizama prikupi političke poene.\nGejmstop saga – kako je sukob između hedž fondova i sitnih...\nPrvi aktivni kongresmen izgubio na preliminarnim izborima


VIRUSOLOG MILANKO ŠEKLER IMA OHRABRUJUĆE VESTI: Blizu smo kolektivnog imuniteta, nedostaje nam još 15 odsto vakcinisanih\nBORBA ZA KOSOVO I METOHIJU: Busaju se u prsa po kafićima, ali nek razmisle 36\t326\nneće biti novih talasa\nmladen djordjevic\t 07.06.2021. 20:38h\nBEOGRAD - Srbija je blizu toga da dosegne kolektivni imunitet, ali nam nedostaje još oko 15 odsto vakcinisanih kako bismo došli u situaciju da imamo jednocifren broj zaraženih, poručio je danas virusolog Milanko Šekler.\n"Kada imate obuhvat kakav treba da imate, više nije bitno da li je neko imao viši ili niži nivo antitela", objasnio je Šekler.\n"To mu dođe jedan galimatijas u kojem ne možete da se snađete ni kada ste stručno lice, a kamoli čovek koji je poleteo da meri antitela, pa je dobio neku vrednost koja je niša od komšije, a ne zna ni šta je radio", rekao je Šekler.\n"Sve vreme se i u našoj zemlji rade istraživanja, kako serološka, tako i virusološka. Biće postavljeni naši standardi i naše granične vrednosti za pojedine vakcine. One ne mogu za sve vakcine biti iste", poručio je Šekler.\n"Svako ko je vakcinisan, i Sinofarmom, bez obzira na nivo antitela, ta vakcina odrađuje svoj posao. U Kini je 700 miliona ljudi vakcinisano kineskom vakcinom, pa pogledajte kakve je epidemiološka situacija. U Kini se ne koriste druge nego kineske vakcine", rekao je Šekler.\nMILANKO VETERINAR VAS JE ODUŠEVIO A EVO ŠTA JOŠ OTKRIVA O KORONI: Kad virus ulazi u telo, šta kad neko kija, koje organe voli!\nMilanko Šeklervakcinacijakolektivni imunitetvirusantitela


Tuzla domaćin ovogodišnjeg događaja Training For Trainers – Glas TK\nTuzla domaćin ovogodišnjeg događaja Training For Trainers\nredakcija 21. July 2021.\nUdruženja studenata elektrotehnike Evrope Lokalni komitet Tuzla (EESTEC LC Tuzla) organizuje 13. po redu T4T – Training For Trainers, internacionalni događaj koji će okupiti studente elektrotehnike iz cijele Evrope i to u periodu od 26. jula do 4. augusta.\nEESTEC (Electrical Engineering STudents’ European AssoCiation) je neprofitno, apolitičko udruženje studenata koje ima za cilj usavršavanje znanja i vještina studenata kroz rad i učešće u internacionalnim i lokalnim radionicama, seminarima i drugim aktivnostima udruženja, kroz koje studenti stiču ne samo tehničko znanje nego i organizacione sposobnosti. Udruženje je osnovano 1986. godine i danas se sastoji od 54 lokalna komiteta u 28 zemalja diljem Evrope i broji oko 7500 registrovanihčlanova. Više od 30 godina EESTEC je jedna od najjačih evropskih studentskih organizacija čiji je cilj unaprijediti tehnička i praktična znanja budućih profesionalaca, kao i njihove meke vještine.\nLokalni komitet Tuzla je 2007. godine postao dio ove priče. Od osnivanja do danas, radili su na organizaciji brojnih lokalnih i internacionalnih projekata, uključujući seminare, radionice, razmjene i takmičenja. Ovog ljeta, upravo će Lokalni komitet Tuzla biti domaćin jednog od najvećih događaja u EESTEC – u.\nTraining For Trainers (T4T) je internacionalni projekat koji ima za cilj da poveže ljude iz čitave Evrope. Projekat je održan već 12 puta širom kontinenta, a ove godine dolazi u Tuzlu.\nNakon obuke, svi participanti će biti korak bliže karijeri Soft Skills trenera, i kasnije moći držati seminare koji će zainteresovane studente podsticati na razvoj neformalnih vještina neophodnih za zapošljavanje i uspješnu karijeru, ali i za izazove modernog života, koje tradicionalan način studiranja ne može obezbijediti.\nPrevious Post: Edina Selesković u Sorrentu nagrađena za najbolju umjetničku instalaciju\nNext Post: Za unapređenje vodnih usluga u FBIH do nivoa standarda EU potrebno 3,6 milijardi KM


Kongresni turisti najveće 'trošadžije' među gostima Beograda - News - Turistički svet\nKongresni turisti najveće "trošadžije" među gostima Beograda\nOsim direktnih prihoda, kongresi imaju i promotivni, ali i značaj za lokalnu zajednicu. – Otvoren konkurs za sufinansiranje organizacija kongresa, manifestacija, edukacija u oblasti turizma, izložbi i unapređenje turističkih programa informacionim tehnologijama\nKoliko god kongresni turisti koji dolaze u Beograd bili okupirani naučnom ili biznis delatnošću koja ih je dovela u ovaj grad, vole oni da prošetaju gradskim ulicama, svrate u restoran, market i po svoj prilici, ne štede.\nKako kaže Miodrag Popović, direktor Turističke organizacije Beograda, prema nekim ranijim računicama, kongresni turista, sa kotizacijom, u Beogradu potroši više od 500 evra i predstavlja jednog od najvećih „trošadžija” među našim gostima. To je veliki prihod, pa zato i ne čudi što se gradski čelnici već godinama muče da pronađu način da se rekonstruiše „Sava centar”, koji sa dvoranom od 6.000 mesta i plenarnom salom od oko 3.700 mesta predstavlja najveći kongresni centar na Balkanu i potencijalnu „zlatnu koku” beogradskog turizma.\nGrad je, kako bi podržao jačanje ovog vida turizma, juče raspisao i javni konkurs za dodelu novca za sufinansiranje organizacija kongresa, manifestacija, edukacija u oblasti turizma, izložbi i unapređenje turističkih programa korišćenjem informacionih tehnologija. Pobednicima konkursa koji traje do 3. maja biće odobrena sredstva za maksimalno do 86 odsto ukupnih troškova, ali ne više od milion dinara.\nCilj ovog konkursa, kako je izjavio gradski sekretar za privredu Milinko Veličković, jeste povećanje broja skupova organizovanih u našem gradu, sa idejom unapređenja međusobne saradnje između naučnih i stručnih asocijacija i udruženja kao neprofitnog sektora. Ujedno, ideja je i da se unapredi kvalitet turističke ponude grada.\n– Beograd je najveći poslovni, kongresni i kulturni centar u regionu, turističko mesto prve kategorije, jedan je od najstarijih evropskih gradova bogate istorije, koji iz godine u godinu beleži porast u broju turista i sve više se pozicionira na turističkoj mapi Evrope i sveta. U našem gradu je u prethodnoj godini zabeleženo više od dva miliona noćenja. Veliki broj svetskih medija okarakterisao je Beograd kao izuzetno atraktivnu i poželjnu turističku destinaciju, grad koji nikako ne bi trebalo propustiti. Podsticajnim sredstvima, grad na ovaj način direktno utiče na razvoj i unapređenje turističke ponude i pozicioniranje grada među vodeće turističke centre – rekao je Veličković, a preneo Beoinfo.\nOvim konkursom ne samo da se doprinosi razvoju kongresnog i manifestacionog turizma, već i kreiranju boljeg i modernijeg imidža Beograda, podizanju nivoa prodaje, osvajanju novih tržišta i povećanju kvaliteta ukupne turističke ponude.\n– Osim što su veliki potrošači, kongresni turisti mnogo donose i kao promotori ponude našeg grada. Uz to, vrlo često organizuju se skupovi gde dolaze ljudi koji pokreću javno mnjenje u svojim zemljama što nam je takođe značajno zbog promocije. Sve su to koristi koje mi imamo od kongresnog turizma – objašnjava Miodrag Popović i podseća da je Beograd na prošlogodišnjoj listi ICCA (Međunarodne asocijacije za kongrese i konferencije) koja se odnosi na 2017. godinu, po broju organizovanih kongresa bio 24. u Evropi, a 49. u svetu od ukupno 197 zemalja.\nU Beogradu je tako pretprošle godine bio organizovan 51 ovakav skup što je naš grad pozicioniralo ispred LJubljane, Zagreba, Bukurešta, Sofije... Kakva je situacija bila prošle godine saznaćemo već u maju kada bi trebalo da izađe nova lista.\nDragana Babović, iz službe za kongrese TOB-a, objašnjava da u poslovne skupove spadaju kongresi, konferencije i seminari, na svetskom, evropskom, regionalnom i domaćem nivou. Pošto, kaže, ne postoji obaveza organizatora da obaveštavaju o održavanju ovakvih skupova, TOB ima informacije samo o onima gde se traži njihova pomoć – logistička, za promotivni materijal, odabir mesta za društvene aktivnosti...\n– Konferencije se uglavnom odnose na korporativne, odnosno skupove kompanija koje imaju manji broj učesnika, dok kongresi asocijacija imaju od 300 pa do šest ili sedam hiljada učesnika. Skupovi asocijacija donose najveću korist gradu. Popunjavaju se hotelski kapaciteti, kongresne agencije imaju posla, mnogi imaju i posebne društvene aktivnosti... Velika prednost Beograda u ovoj oblasti je to što ima „Sava centar” koji zajedno sa hotelima u blizini i aerodromom udaljenim 15 kilometara čini idealan „kongresni paket” – objašnjava Babovićeva i dodaje da su poboljšanje infrastrukture, povećanje kapaciteta, dolazak hotelskih lanaca... doprinos razumevanju značaja kongresnog turizma i koristi koje on donosi.\nJer, jedan kongres, dodaje ona, ne samo što ima direktne efekte na poslovanje hotela, restorana... već utiče i na lokalnu zajednicu. Tako na primer, ona ima korist od kongresa kardiologa i zbog toga što svojim lekarima ne plaća karte i rezervacije u hotelima... već skup dovodi kod njih.


Britanci pozvali Amerikance da prime više izbjeglica Dalje.com\nNaslovna Iz minute u minutu Britanci pozvali Amerikance da prime više izbjeglica\nBritanci pozvali Amerikance da prime više izbjeglica\nSjedinjene Države izložene su sve većem pritisku da pomognu Europi u zbrinjavanju velikog broja imigranata koje bježe pred ratom i kaosom na Bliskom istoku i u Africi, no za sada nema naznaka da Washington planira primiti znači veći broj ljudi.\nDavid Miliband, bivši britanski ministar vanjskih poslova koji je sada na čelu Međunarodnog odbora za spašavanje, pozvao je SAD da pokažu “vodstvo kakvo je Amerika pokazivala u takvim slučajevima” u prošlosti.\n“SAD je uvijek bio lider u zbrinjavanju izbjeglica, ali 1500 ljudi kroz četiri godine doista je malen doprinos rješavanju humane strane ovog problema”, rekao je za ABC.\nGlasnogovornik State Departmenta John Kirby za sada nije rekao ništa što bi upućivalo na to da će SAD značajno povećati broj imigranata koje će primiti. Istaknuo je da je SAD dao 4 milijarde dolara humanitarne pomoći za izbjeglice te stajalište vlade u pogledu sigurnosti.\nAmeričke vlasti ne žele dopustiti da u zemlju uđu militanti Islamske države ili al Qaede predstavljajući se kao izbjeglice. (Hina)\nPrethodna objavaFotografije koje pričaju: Slike poraza i nemoći\nSljedeća objavaIzraelska tv ekipa morala napustiti Pag u pratnji policije


Dveri traže vanredne izbore - NOVA portal\nDveri traže vanredne izbore\nPolitika Autor:Beta19. nov. 202011:25\nPokret Dveri zatražio je danas da vanredni parlamentarni i pokrajinski izbori budu održani "već tokom" 2021. godine a da na proleće 2022. zajedno sa redovnim beogradskim izborima, budu organizovani lokalni izbori na teritoriji cele Srbije.\nPredsednik Dveri Boško Obradović ocenio je da „kao što je republički parlament nelegitiman i besmislen bez opozicije, tako je lažna i neodrživa pokrajinska i lokalne skupštine u kojima takođe nema opozicije“.\nMarinika Tepić: Pobedićemo diktatora na vanrednim izborima\n10. avg. 2020 130\n„Zato predlažemo da zajedno sa redovnim gradskim izborima u Beogradu na proleće 2022. budu održani i vanredni lokalni izbori u čitavoj Srbiji, jer je stanje lokalne demokratije na katastrofalnom nivou. Takođe, zajedno sa vanrednim republičkim izborima koji treba da budu održani što pre, već tokom sledeće godine, treba istovremeno organizovati i vanredne izbore za pokrajinsku skupštinu“, naveo je Obradović a prenele Dveri.\nOcenio je da su predsednički izbori „nešto potpuno drugo“ i da treba da budu održani u odvojenom terminu od ostalih, o čemu kako je dodao, tek treba da se postigne dogovor u okviru dijaloga vlasti i opozicije.\n„Besmisleno je da se na svim nivoima izbora, zaključno sa izborima za savete mesnih zajednica, glasa za predsednika države, koji po Ustavu nema pravo da bude na bilo kojoj drugoj javnoj funkciji, pa samim tim ne može biti nosilac niti jedne izborne liste dok obavlja tu funkciju“, naveo je lider Dveri.\nVučić najavio mogućnost vanrednih izbora već 2022.\n14. avg. 2020 20\nObradović je dodao da „zbog složenosti i značaja svih tema vezanih za izbore“, pregovori vlasti i opozicije o izbornim uslovima treba da počnu „što pre“.\n„Bilo kakvo odlaganje je nastavak nedemokratske prakse aktuelne vlasti i donosi još teže posledice po ionako urušenu srpsku demokratiju. Što brži početak pregovora bitan je i zbog razmatranja promene izbornog sistema na vreme, kao i oslobadjanja medija koji moraju biti otvoreni za opoziciju minimum šest do devet meseci pre bilo kojih izbora“, ocenio je lider Dveri.


Fed naložio Dojče banci da plati kaznu od 150 miliona dolara\nRTV\t21.04.2017 12:33\nAmeričke Federalne rezerve (Fed) naložile su nemačkom bankarskom gigantu, Dojče banci, da plati više od 150 miliona dolara novčane kazne zbog loše prakse u deviznom poslovanju i slabe kontrole.\nAmerička jedinica Dojče banke mora da plati 136,9 miliona dolara na ime "rizičnog i neodgovornog postupanja" na deviznim tržištima, saopštio je Fed, koji reguliše rad bankarskog sektora u SAD, izveštava agencija Frans pres.\nDojče banci, najvećoj u Nemačkoj, Fed je naredio da poboljša nadzor i kontrole koje se odnose na trgovanje valutama i na Vokerovo pravilo.\nŠojble pozvao SAD da ostanu uz globalnu privredu\nNemački ministar finansija Volfgang Šojble apelovao je na Sjedinjene Američke Države da ostanu uz globalnu privredu i da ne pokušavaju da ostvare prednost na štetu drugih zemalja.\nŠojble je takođe ponovo odbacio optužbe zvaničnika iz administracije američkog predsednika Donalda Trampa da je trgovinski suficit Nemačke znak nepoštenih mera koje je uveo Berlin, izveštava agencija AFP.\n"Svi smo imali velike koristi" od globalne integracije i trgovine poslednjih decenija, a Vašington je bio lider u tom procesu, rekao je nemački ministar u govoru uoči početka prolećnog zasedanja Međunarodnog monetarnog fonda i Svetske banke u Vašingtonu.\nAntagonistička protekcionistička retorika Trampove administracije, kako navodi AFP, stvorila je napetu atmosferu na obično mirnim sastancima MMF-a, i uticala da brojni zvaničnici ustanu u odbranu globalnog trgovinskog sistema, priznajući ipak da neki segmenti društva nisu osetili njegove benefite i da su platili nepravedan deo cene.\n"Svakako da je u interesu Amerike da obezbedi sigurnost i ekonomsku stabilnost" svojih trgovinskih partnera, rekao je Šojble.\nAli, iako je kazao da je legitimno pravo da vlada vodi računa o vlastitim interesima, on je upozorio Vašington da "mir i prosperitet jedne zemlje ne mogu biti na račun mira i prosperiteta druge zemlje".\nŠojble je priznao da je relativno slab evro pomagao nemačkom izvozu, kako tvrde i ljudi iz Trampove administracije, ali je za to optužio niske kamatne stope i druge vanredne stimulativne mere koje sprovodi Evropska centralna banka da bi podstakla inertnu privredu evrozone.\nBudući da sam još na početku upozorio ECB da će takve mere povećati nemački izvoz, ne želim da sada budem kritikovan zbog posledica, naglasio je nemački ministar.\nŠojble je rekao da se sastao sa ministrom finansija SAD Stivenom Menućinom kome je objasnio da je trgovinski suficit Nemačke rezultat visoko kvalitetnog izvoza a ne protekcionizma, dodajući da "nikakve pametne mere" neće smanjiti taj suficit.\nIstakao je, međutim, da mu je drago da čuje da ECB, idući za primerom američkih Federalnih rezervi, počinje da razmatra ukidanje određenih stimulusa koji, osim što utiču na vrednost evra, mogu da izazovu riskantno ponašanje na finansijskim tržištima.\nAzijske berze: Indeksi pali, tehnološki sektor pod pritiskomDigitalizacija uštedela Estoniji 800 godina u radnim satimaI Porše osumnjičen da je nameštao testove o emisiji štetnih gasovaVW se cepa, novi šef je zaista rešio da menja sveSindikat Er Fransa odbio ponuđenu povišicu, nastavlja se štrajkRusi bi mogli da prizemlje „boing”Zbog štrajka i danas otkazana trećina letova Er FransaKako će "jezik sankcija" uticati na rusku privreduIndija uvodi porez na odlazak milioneraE to je plata: U aprilu u Škodi po 4.000 €Dalji pad rublje, ali nafta sve skupljaRublja nastavlja da pada posle američkih sakcijaGasprom spreman da zadrži tranzit preko Ukrajine za Severni tok 2Fortnite za iOS zaradio 15 miliona dolara za tri nedeljeNema kasa, aparata ni kartica: Ovako će izgledati prodavnice budućnostiOpet burno u VW-u: Pada nova "žrtva" skandalaŠta se događa? Kinezi se "izvlače" iz Hiltona"Nije nam ništa": Sankcije žežu, rublja se survalaKina vadi keca iz rukava, Trampe, šta ćeš sadaŠtrajk zaposlenih u Er Fransu, otkazano 30 odsto letova


Izložba i koncert u Kulturnom centru Medveđe - Dnevnik Juga\nPočetna / DRUŠTVO / Izložba i koncert u Kulturnom centru Medveđe\nS. Zdravković 12/09/2018\tDRUŠTVO, Medvedja Ostavi komentar\nSinoć je u Kulturnom centru opštine Medveđa otvorena tematska izložba povodom 150 godina od početka izgradnje čuvenog bečkog bulevara „Ringštrase“. Izložba je organizovana u saradnji sa Austrijskim kulturnom forumom i otvorena je do 25. septembra 2018. godine. Uvodnu reč o Beču i vremenu u kome je ulica građena dao je Nemanja Jović, profesor istorije u Tehničkoj školi „Nikola Tesla“ u Medveđi. Na otvaranju izložbe prikazan je i desetominutni film o čuvenoj ulici austrijske prestonice.\nNakon izložbe, Nebojša Jakšić, direktor Kulturnog centra otvorio je koncert vokalnog sastava „Libero“ iz Leskovca. Prisutnima se obratio i predsednik opštine Medveđa, dr Nebojša Arsić koji je izrazio reči hvale za dobro osmišljene projekte Kulturnog centra i na dizanju kulture u Medveđi. To je drugi koncert u nizu koji se organizuje u okviru projekta „Umetnička muzika na jugu-Medveđa-sezona 2018“, podržanog od strane Ministarstva kulture i informisanja. Grupa „Libero“ je izvela 20-ak pesama „a kapela“, a na repertoaru su bila dela iz duhovne, izvorne i zabavne klubske muzike. Koncert je uspešno organizovan i propraćen je dugim aplauzima publike.\nPrethodni Evo ko u četvrtak i petak neće imati struju\nSledeći Gradonačelnik Leskovca otvorio izložbu „Moravci i Francuzi – braća po oružju“ u Parizu


Detroit petu godinu zaredom u finalu Istočne konferencije\nSamo jedna utakmica NBA plej-ofa odigrana je protekle večeri, a Detroit Pistonsi su se posle dve propuštene prilike da završe seriju sa Čikagom, konačno plasirali u finale Istočne konferencije. Gosti iz Mičigena trijumfovali su u "Junajted Centru" - 95:85 i ukupnim rezultatom 4-2 pobedili u seriji.\nČikago je imao priliku da na svom terenu izborica "majstoricu" i u prvom poluvremenu bio na dobrom putu da izjednači na 3-3, ali su Pistonsi, posle velikog odmora brzo preuzeli kontrolu i prilično sigurnom igrom, na oba kraja terena, obezbedili peti uzastopni nastup u finalu konferencije. Veteran Pi Džej Braun bio je glavni razlog za vođstvo Bulsa u prva 24 minuta, pošto je tada postigao svih 20 poena, lični plej-of rekord karijere, ali su ga Pistonsi u nastavku zaustavili, a šut spolja domaćih potpuno je zakazao.\nČonsi Bilaps je još jednom sigurno vodio svoj tim sa 21 poenom i 7 asistencija, a Ričard Hamilton, Tejšon Prins i Rašid Valas postarali su se da završnica bude formalnost. Hamilton je ubacio 23 poena, Prins 17, uz 9 skokova, a Valas 16, i uhvatio 13 lopti. Pored Brauna, u timu Čikaga istakao se Ben Gordon sa 19 poena, a mlada ekipa Bulsa imaće priliku da bude još bolja sledeće sezone, jer na draftu ima pravo na visoki pik Njujork Niksa.\nŠto se tiče Detroita, njihov naredni rival mogao bi da bude poznat već večeras, ukoliko Kavsi pobede u Nju Džersiju. U suprotnom, sedmi odlučujući meč u toj seriji, planiran je za nedelju u Klivlendu. Priliku da obezbedi plasman u finale konferencije, ali Zapadne, večeras će imati i San Antonio, koji sa prednošću od 3-2 dočekuje Finiks u svom "AT&T Centru". Ukoliko ipak trijumfuju Sansi, i "majstorica" te serije bi bila u nedelju popodne, u Finiksu.


Otkrića do kojih je KRIK došao uz pomoć poverenika Šabića - KRIK\nPoslednjeg radnog dana Poverenika za informacije od javnog značaja Rodoljuba Šabića, bez koga javnost verovatno ne bi znala detalje priče o „tetki iz Kanade“, bespravnom rušenju u beogradskom kvartu Savamala ili informacije o imovini i poslovima srpskih političara, KRIK podseća na neke od priča koje su nastale uz njegovu pomoć.\nDržavni organi konstantno pokušavaju da od novinara sakriju dokumenta i informacije koji su od interesa za javnost, poput onih koji ukazuju na potencijalnu korupciju, sukobe interesa i zloupotrebe, pokazuju kako i na šta se troši novac poreskih obveznika, otkrivaju skrivene poslove i dogovore predstavnika vlasti.\nNeke od informacija, međutim, postale su poznate građanima zahvaljujući reakciji Poverenika za informacije od javnog značaja.\nKancelarija poverenika na čelu sa Rodoljubom Šabićem godinama je pomagala novinarima KRIK-a da dođu do dokumenata koje su predstavnici vlasti želeli da sakriju, rešavajući njihove žalbe po zahtevima za slobodan pristup informacijama od javnog značaja.\nŠabiću sutra ističe mandat, a novinari KRIK-a podsećaju na neka od naših najvećih otkrića koja se zasnivaju na dokumentaciji za koju se Poverenik izborio u ime KRIK-a.\nJedno od istraživanja koje je obeležilo prethodnu, ali i ovu godinu, je priča o tome kako je ministar odbrane Aleksandar Vulin pokušao da opravda poreklo novca kojim su on i supruga kupili stan. Dokumentaciju na kojoj se zasniva priča o „tetki iz Kanade“ novinari KRIK-a pribavili su nakon intervencije Poverenika Rodoljuba Šabića.\nDokumenta je prikrivala Agencija za borbu protiv korupcije, ali je nakon intervencije Poverenika novinarima KRIK-a dostavila papire, odnosno izveštaj o kontroli imovine Aleksandra Vulina.\nU izveštaju Agencije navedeno je da postoje sumnje u način na koji je Vulin platio stan – prvo je rekao da je 200.000 evra koliko je koštao stan obezbedio prodajom druge nekretnine, ali je Agencija utvrdila da tim novcem ne bi mogao da plati ni prvu ratu novog stana, pa je ministar promenio priču. U novoj verziji njegovog obrazloženja stajalo je da mu je novac za stan pozajmila ženina tetka iz Kanade, što je za Agenciju bilo neuverljivo obrazloženje. Oni su izveštaj dostavili Tužilaštvu za organizovani kriminal.\nSlučaj ministra Vulina proveravala su tri tužilaštva – Tužilaštvo za organizovani kriminal, Više i Prvo osnovno tužilaštvo – ali je svako obustavilo postupak smatrajući da nije učinjeno krivično delo.\nInstitucije su se grčevito borile da od javnosti sakriju što više datalja u vezi sa nelegalnim rušenjem u beogradskoj četvrti Savamala koje se dogodilo u aprilu 2016. godine. Upornošću novinara i osoba zaposlenih u kancelariji Poverenika, međutim, do nekih informacija se ipak stiglo.\nRodoljub Šabić je više puta javno istupao govoreći o bitnosti rasvetljavanja ovog slučaja i insistirao da građani treba da budu upoznati sa svim detaljima istrage.\nU oktobru prošle godine novinari KRIK-a su nakon žalbe Povereniku dobili izveštaj policije o ovom slučaju. Izveštaj je pokazao da policija više od godinu dana nije uspela da otkrije ko je rušio privatne objekte u Savamali, kao ni kojoj firmi pripadaju bageri koji su rušili.\nNeki detalji izveštaja, ipak, ukazivali su da su rušitelji te noći imali podršku beogradskih javnih preduzeća i da je sve bilo organizovano. U dokumentu se navode detalji koji pokazuju kakvu ulogu su, svojim postupanjem ili nepostupanjem, u rušenju imali Parking servis, Elektrodistribucija, gradska uprava, ali i policija.\nPočetkom ove godine, takođe nakon intervencije Poverenika, novinari KRIK-a došli su do dokumenta koji je otkrio ime jedinog osumnjičenog u ovom slučaju – Gorana Stamenkovića, šefa smene dežurne službe beogradske policije. On je jedina osoba koju je tužilaštvo imenovalo sumnjajući da je prekršio zakon jer nije savesno radio – policija se u noći rušenja u Savamali nije odazivala na pozive građana da izađe na teren.\nStamenković je kasnije sa tužilaštvom potpisao sporazum o priznanju krivice i osuđen je na pet meseci uslovne kazne.\nPogledajte intervju Rodoljuba Šabića za KRIK.\nIstražujući imovinu i poslove političara novinari KRIK-a poslali su stotine zahteva za pristup informacijama od javnog značaja, a nakon što na deo njih nije odgovoreno, usledile su žalbe Povereniku.\nMnoge priče o sumnjivim poslovima i hiljadama kvadrata koje poseduju političari u Srbiji otkrivene su tek nakon što je Poverenik naložio institucijama da dostave dokumentaciju novinarima.\nRadni staž Aleksandra Vučića\nNeka dokumenta i informacije ostala su skrivena i uz svo zalaganje Poverenika. Takav je slučaj sa radnim stažom predsednika Srbije Aleksandra Vučića i njegovog prethodnika Tomislava Nikolića.\nNovinari su od PIO fonda tražili ove informacije još 2014. godine, ali ih nikada nisu dobili. PIO fond se oglušio o naloge Poverenika da to učini, uprkos tome što je i novčano kažnjen. Nakon iscrpljenih svih zakonskih mogućnosti, Poverenik je naložio Vladi Srbije da urgira da ova dokumenta budu dostavljena još u julu 2016. godine, ali Vlada nikada nije odgovorila na pitanja novinara KRIK-a šta se dešava sa tim slučajem.


Saobraćajna nezgoda kod Pajićeve česme: jedno lice povređeno! - Glas Zaječara\nHome Hronika Saobraćajna nezgoda kod Pajićeve česme: jedno lice povređeno!\nNešto posle 19 časova u ulici Svetozara Markovića odigrala se saobraćajna nezgoda. Lice koje je upravljalo vozilom marke „Fiat Uno“ prebačen je u zaječarsku bolnicu.\nU ulici Svetozara Markovića kod Pajićeve česme nešto posle 19 časova odigrala se saobraćajna nezgoda.\nKako portal „Glas Zaječara“ nezvanično saznaje prilikom preticanja lice koje je upravljalo vozilom marke „Fiat Uno“ izgubilo je kontrolu nad vozilom, usled čega vozilom udarilo u Pajićevu česmu.\nFoto: Saobraćajna nezgoda, Glas ZaječaraPovređeno lice zbrinuto je u zaječarskoj bolnici, a uviđaj je u toku.\nUsled siline udarca lice koje je upravljalo vozilom zadobilo je lakše telesne povrede, i odmah je prebačeno u zaječarsku bolnicu. Prema nezvaničnim saznanjima zadobijene povrede nisu opasne po život.\nPrethodni tekstIN MEMORIAM: Preminuo je Novica Dimitrijević\nNaredni tekstObaveštenje: Železnička ulica zatvorena je za saobraćaj!\nSaobraćajna nezgoda u ulici 7. septembra: Povređenih nema – materijalna šteta na vozilu, fasadi i ogradi


Početna > Novost > Počast tragično stradaloj djeci u Dobrovoljačkoj ulici\nPočast tragično stradaloj djeci u Dobrovoljačkoj ulici\nOd minobacačke granate ispaljene sa agresorskih položaja sa Trebevića, 12. septembra 1992. godine u Ulici Hamdije Kreševljakovića 15 (tadašnja Dobrovoljačka) živote je izgubilo dvoje djece - Aida Grozdanić (11 godina) i Eldin Gvožđar (9 godina).\nU znak sjećanja na nedužne žrtve, članovi porodica su zajedno sa predstavnicima Gradske uprave, Općine Centar i Udruženja roditelja ubijene djece opkoljenog Sarajeva 1992-1995. položili cvijeće 12. septembra 2017. godine ispred spomen-ploče i odali počast tragično stradalim. U ime Općine Centar cvijeće su položili Mustafa Resić i Osmo Babić, savjetnici općinskog načelnika dr. Nedžada Ajnadžića. Polaganju cvijeća su prisustvovali i učenici Osnovne škole „Vladislav Skarić“, a prisutnima se obratio Fikret Grabovica, predsjednik Udruženja roditelja ubijene djece opkoljenog Sarajeva 1992-1995.\n-Ovdje smo na mjestu gdje je na današnji dan 1992. godine počinjen jedan u nizu mnogobrojnih zločina nad djecom tokom opsade grada. Taj dan, kada je na snazi bila odluka usvojena na međunarodnoj konferenciji o stavljanju teškog naoružanja oko opkoljenog Sarajeva pod kontrolu UNPROFOR-a, zločinci sa brda su pucali na našu djecu kao da se radi o legitimnom vojnom cilju. Ovo je jedno od mjesta koje svjedoči i opominje, te obavezuje da to nikada ne zaboravimo. Zločinci sa brda su ubijali planirano, sistematski i kontinuirano civile u gradu, nisu birali ni mjesto ni vrijeme ni način. Djeca su ubijana tokom igre, sankanja, za stolom tokom ručka, tokom nastave u učionicama... Ovdje smo da pošaljemo poruku pravosudnim institucijama da počnu procesuirati zločince koji su ubili 1.600 djece tokom opsade grada, kazao je Grabovica.


Beneficije Grupnih Treninga\nKo želi kvalitetno da se bavi kik boksom kao sportom ili rekreacijom treba na treninzima da poseduje određeni stepen kako fizičke tako i tehničke pripremljenost. Ko želi da dostigne visok nivo pripremljenosti, bilo da se radi o takmičaru ili rekreativcu, na treninzima kik boksa se od takvog vežbača zahteva maksimalno angažovanje da bi se postigao željeni rezultat.\nKik boks klubu „Novi Beograd“ ima mnogo takmičara koji ostvaruju odlične rezultate i na domaćim i na Evropskim odnosno svetskim prvenstvima, i svi oni motivišu i ostale takmičare koji su tek krenuli da se takmiče kao i vežbače koji su odlučili da se rekreativno bave kik boksom.\nZato je dobro trenirati u grupi gde postoje pravi šampioni koji svojom energijom nadahnjuju druge da treniraju snažnije. Kik boks „Novi Beograd“ je upravo takav klub, gde skoro svake godine damo bar po jednog a nekada i po nekoliko reprezentativaca koji predstavljaju našu zemlju na najjačim turnirima u Evropi i svetu.\nPored toga, posmatrajući takve takmičare i trenirajuci zajedno sa njima, sparingujući i radeći određene tehničke elemente, sigurno se mnogo brže napreduje i u samoj veštini postajući tako kvalitetniji takmičar odnosno uspešniji rekreativac.\nNaravno ko iz određenih razloga želi da se bavi kik boksom kao rekreacijom ali da ipak to ne bude na nekom visokom nivou, svakako je dobrodošao, mora ipak da se ispoštuje određeni plan i program za svaki trening, i trži se određena disciplina, i angažovanje, ali njegova lična sreća i uspeh jeste i naše zadovoljstvo. Sa druge strane mi naše polaznike polako uvodimo u treninge i trudimo se koliko je moguće da svaki vežbač napreduje polako ali kontinuirano.\nPregled grupnog treninga


Mirko Šarović: Investicije EBRD-a u BiH prošle godine iznosile 200 milona evra\nOd zemlje sa veoma niskom stopom iskorištenosti fondova Evropske banke za obnovu i razvoj (EBRD), Bosna i Hercegovina od prošle godine bilježi značajna ulaganja i vraćanje povjerenja u ekonomiju, istakao je danas ministar spoljne trgovine i ekonomskih odnosa Mirko Šarović na 26. godišnjem sastanku Odbora guvernera na Kipru.\nNa skupu, na kojem učestvuje preko 70 ministara finansija i ekonomije iz cijelog svijeta, te 3000 poslovnih ljudi i biznismena iz najvećih svjetskih kompanija, ministar Šarović i direktor FIPA-e Gordan Milinić, uspješno su prezentovali potencijale Bosne i Hercegovine i mogućnosti ulaganja, u sklopu posebno organizovane konferencije posvećene investicionim ulaganjima u BiH, saopćeno je iz Ministarstva spoljne trgovine i ekonomskih odnosa BiH.\nMinistar Šarović je naglasio da su "investicije EBRD-a u BiH prošle godine iznosile 200 milona evra, blizu rekordnim ulaganjima, a sličan nivo investicija BiH očekuje i u 2017. godini".\n"EBRD ima aktivno oko 60 projekata u Bosni i Hercegovini. Oni su u najvećoj mjeri usmjereni na infrastrukturu, lokalne zajednice, te mala i srednja preduzeća, koja su uz ove kreditne linije značajno poboljšala svoju konkurentnost i postigli standarde EU", istakao je ministar, naglašavajući da je "Bosna i Hercegovina do sada bila zemlja sa malom stopom iskorištenosti fondova EBRD-a a da je sada većina njih postala operativna".\nZnačajna korist od ovih fondova također se pokazala u ulaganju u izgradnju Koridora 5C, a 65 miliona eura uloženo je u potpunu rekonstrukciju dionice magistralnih puteva, koje su pretrpjele velike štete u poplavama u maju 2014. godine.\nTakođer, stranim investitorima je ukazano na važnost ulaganja u energetski sektor, posebno zbog činjenice da je svega 38 procenata ovog potencijala trenutno iskorišteno.\nTokom održavanja skupa, dogovoreno je formiranje Investicionog odbora EBRD-a, sa sjedištem u Sarajevu, a koji će EBRD finansirati u cilju povećanja i podrške investiranju u Bosni i Hercegovini.\nZa sutra je planiran bilateralni sastanak ministra sa direktorom EBRD-a za Zapadni Balkan Holgerom Muentom.i potpisivanje sporazuma o konkretnim ulaganjima kroz dogovorene projekte.\nObjavio: Wed, 10/05/2017 - 13:33


10. KUP Kikinde u sedećoj odbojci – TV Kikinda\n10. KUP Kikinde u sedećoj odbojci\nOn 28 septembra, 2019 by Aleksandra Djuran\nNa ovogodišnjem 10.KUP-u Kikinde učestvovalo je osam ekipa iz: Srbije, Bosne i Hercegovine, Republike Srpske, Slovenije i Mađarske. Odbojkaški klub invalida “Feniks” osim što je organizator turnira, zadužen je i za promociju sedeće odbojke.\n-Ovo je najjači turnir u sedećoj odbojci koji se održava u našoj zemlji. OKI „Feniks“ učestvuje u prvenstvu Srbije i Mađarske. Dve godine uzastopno smo prvaci Mađarske, a prošle sezone osvojili smo duplu krunu i KUP, dok u Srbiji zauzimamo treće mesto – istakao jeBranislav Dragin, trener OKI “Feniks”.\nPodršku sportskom događaju daoje Grad Kikinda. Član Gradskog veća Milivoj Linjački otvorio je takmičenje.\nOd velikog značaja za naš grad je što imamo sportski klub sedeće odbojke koji pruža osobama sa invaliditetom da se bave sportom. Lokalna samouprava i dalje će nastaviti da pomaže ovakve i slične manifestacije – rekao je Milivoj Linjački, član Gradskog veća.\nTurniru je prisustvovao proslavljeni odbojkaš Vasa Mijić koji je promoter turnira i počasni član OKI „Feniks“.\nČestitam organizatoru turnira na trajanju. Nije ni lako ni jednostavno organizovati ovakav turnir već 10 godina. Sedeće odbojka je na sportskoj margini i ovakvi turniri su važni – dodao je Vasa Mijić.\nPrvi put gosti KUP-a Kikinde bili su i odbojkaši iz Slovenije.\n-Sa klubom iz Kikinde igrali smo prošle godine u Mađarskoj ligi. I dalje ćemo negovati ovu saradnju – napomenuo je Branko Mihorko, predsednik Evropskog saveza sedeće odbojke.\nOKI „Feniks“ preko Pokrajinskog sekretarijata za sport i omladinu učestvuje u projektu međunarodne saradnje za vrhunske paraolimpijske sportove sa Bosnom i Hercegovinom. Iz ovog kluba najavlju da ih u narednom periodu očekuje veći broj promocija sedeće odbojke i više prijateljskih utakmica i trening kampova u Bosni i Hercegovini.


SAZNAJEMO: Zbog primanja mita uhapšen šef Odseka za LER opštine Boljevac, ali i bivši pomoćnik predsednika Opštine\nU nastavku akcije na suzbijanju korupcije, pripadnici Ministarstva unutrašnjih poslova, Uprave kriminalističke policije – Službe za borbu protiv organizovanog kriminala (SBPOK), u saradnji sa Višim javnim tužilaštvom u Beogradu, uhapsili su četiri osobe zbog postojanja osnova sumnje da su izvršile krivična dela davanje mita, primanje mita i falsifikovanje isprave.\nPo nalogu tužioca lišeni su slobode bivši pomoćnik načelnika Uprave kriminalističke policije (UKP) MUP Srbije Dejan Radenković (45).\nOn je osumnjičen da je kao izvršni direktor firme „Gasop“ iz Beograda dao 1.000 evra mita Dejanu Gavriloviću (49), šefu Odseka za lokalni ekonomski razvoj opštine Boljevac i predsedniku Komisije za nabavku specijalizovanog vozila za gašenje šumskih požara sa opremom, inače bivšem pomoćniku predsednika Opštine Boljevac.\nOni se terete da su od jula do 18. oktobra ove godine počinili krivična dela tako što su u postupku javne nabavke specijalizovanog vozila za gašenje šumskih požara sa opremom, postupali suprotno Uputstvu za učešće na tenderu u okviru IPA projekta prekogranične saradnje Republike Srbije i Republike Bugarske, za šta je bila nadležna opština Boljevac.\nOni su, kako se sumnja, favorizovali ponuđača „Gasop“, koji je 14. septembra 2017. izabran kao najpovoljniji ponuđač u postupku javne nabavke, vredne oko 15.000.000 dinara, a za ovu uslugu osumnjičeni Radenković je dao mito od 1.000 evra Gavriloviću, inače nekadašnjem pomoćniku predsednika opštine Boljevac.\nPo nalogu višeg javnog tužioca u Beogradu osumnjičenima je određeno zadržavanje do 48 časova i oni će, uz krivičnu prijavu, biti privedeni tužilaštvu.\nboljevac hapšenje mito\nNa graničnom prelazu Vrška Čuka zaplenjeno oko 8.500...


HomeRegionTvorac vakcine „sputnjik Ve” posetio Banjaluku\nTvorac vakcine „sputnjik Ve” posetio Banjaluku\nTvorac vakcine profesor Aleksandar Gincburg (Printskrin )\nSrpski član Predsedništva BiH Milorad Dodik izjavio je danas u Banjaluci da se Republika Srpska u borbi protiv korona virusa korona masovno opredelila za vakcinu „sputnjik Ve”, kao i da mu je posebna čast ugostiti tvorca te vakcine profesora Aleksandra Gincburga.\n„Stanovništvo Republike Srpske se masovno opredelilo za vakcinu `sputnjik Ve` i imali smo veoma uspešnu saradnju sa kompanijama i vlastima u Rusiji da tu vakcinu obezbedimo za naše građane”, kazao je Dodik posle sastanka sa Gincburgom.\nDodik je naveo da je ruski naučnik učinio veliki doprinos za čovečanstvo, razvijajući i dajući na upotrebu ovu vakcinu, dodavši da takva čast pripada retkim ljudima.\nJoš je kazao da je na sastanku bio u prilici i da čuje nove detalje u vezi sa novim sojevima virusa i mogućnostima da se efikasno reaguje u zaštiti od njih.\nSastanku su prisustvovali i ministar zdravlja i socijalne zaštite Republike Srpske Alen Šeranić, generalni direktor Univerzitetskog kliničkog centra Republike Srpske Vlado Đajić i rektor Univerziteta u Banjaluci Radoslav Gajanin.\nPrethodno je Gincburg sa delegacijom Naučno-istraživačkog centra „Gamaleja” posetio banjalučki Medicinski fakultet u Banjaluci, prenosi Beta.\nNa Moravskom koridoru poginuo radnik iz Turske\nČetvrti talas u zamahu, lekari upozoravaju da je kovid nepredvidiv


Бранимир Арсић, Author at Srpska kviz asocijacija - Page 2 of 30\nIzveštaj sa V Memorijala Mirka Miočića – Zadar 2021.\nDragi prijatelji, Devetorica kviz igrača iz Srbije imalo je priliku da proteklog vikenda učestvuje na jednom od najznačajnijih regionalnih kviz takmičenja, Memorijalu Mirka Miočića. Ovo nadmetanje u znanju organizuje se pod ovim imenom po peti put, u rodnom gradu jedne od omiljenih ličnosti hrvatske kviz scene i tragača u hrvatskoj…\nDragi prijatelji, ova preduga SKA sezona juče je završena poslednjim mastersom. Sledi kratka analiza ovog takmičenja. Učestvovalo je 76-oro takmičara u 10 gradova u Srbiji i 3 grada u inostranstvu: najviše u Beogradu, njih 18-oro, pa u Novom Sadu, njih 15-oro. Kod ostalih gradova, brojčano stanje takmičara bilo je sledeće:…\nDragi prijatelji, veoma smo blizu kraju sezone, pa smo tako ovog vikenda odigrali i poslednji turnir iz serije T100, iz oblasti životni stil. Igralo se u devet gradova, pa se redom zahvaljujemo supervizorima koji su preuzimali testove i obezbeđivali prostor za takmičenja: Dušanu Torbici i Filipu Stevanoviću Tomiću (BG), Dušanu Trifunoviću…


Mihajlović: Čelnici državnih preduzeća koji ne mogu da sprovedu reforme mogu biti smenjeni | Insajder\nMihajlović: Čelnici državnih preduzeća koji ne mogu da sprovedu reforme mogu biti smenjeni\nMinistarka rudarstva i energetike Zorana Mihajlović izjavila je danas da je reformu Srbijagasa trebalo odavno uraditi, ističući da je ta odluka doneta još 2014. i da nije sprovedena. Istakla je da su svi u Vladi glasali za sprovođenje reformi i u Srbijagasu i u EPS-u i da ukoliko čelnici državnih preduzeća ne mogu da sprovedu te odluke, neće ni biti na tom mestu.\nGostujući na TV Prva, potpredsednica Vlade i ministarka rudarstva i energetike, rekla je da će reformom biti odvojene delatnosti u ovom preduzeću.\n"Transport i distribucija gasa bi trebalo da budu izdvojene iz Srbijagasa, to je jedini način da imamo preglednost u poslovanju, da imamo uspešno preduzeće. Transport i distribucija gasa nemaju ni licencu za svoje poslovanje", napomenula je.\nIstakla je da su svi članovi Vlade glasali za reformu Srbijagasa i EPS-a.\nPrema njenim rečima, ukoliko čelnici državnih preduzeća ne mogu da sprovedu te odluke, neće ni biti na tom mestu. Na pitanje da li to znači i potencijalnu smenu Dušana Bajatovića koji trenutno rukovodi Srbijagasom, Mihajlovićeva je odgovorila da je sve "potencijalno".\n"I ja mogu da budem potencijalno smenjena", poručila je.\nOna je najavila i sastanak sa ljudima iz Srbijagasa u petak.\n"Ministarstvo je formiralo radnu grupu da bi pomoglo Srbijagasu, ima tu puno tehničkih stvari koje su važne. Imaćemo jasnu informaciju koje se investicije rade, da li su isplative, na koji način se rade...", najavila je ona.\nReforma ne znači da će, kako je ocenila, doći do povećanja cena gasa, već da - naprotiv, može da dovede samo do sniženja.\n"Moj zadatak je da uradim reformu, da ovaj sektor bude jak i da imamo energetsku sigurnost. Ako to ne mogu da uradim, zatražiću pomoć Vlade", poručila je Mihajlovićeva.\nOna je napomenula da se Vlada 2019. godine suočila sa milijardama duga Srbijagasa.\nKada je u pitanju EPS, MIhajlović je naglasila da niko neće prodavati ovo preduzeće, niti će neko ostati bez posla.\n"U EPS-u mora da se radi isto da se radi kao u Srbijagasu. EPS će graditi hidroelektrane na Drini, on mora da bude moćan, snažan, da bude regionalni igrač", rekla je ministarka.\nIstakla je i da treba više da se ulaže u životnu sredinu, u koju je, kako kaže, EPS do sada uložio samo 350 miliona evra.\nPrema njenom mišljenju, EPS će dobiti svoje potrebne licence za rad najkasnije do aprila sledeće godine.\nOd dolaska Zorane Mihajlović na mesto minstarke rudarstva i energetike intenzivno se priča o reformama u javnim preduzećima, čime bi bio nastavljen poslednji kruga reformi započetih 2014. godine kojima je trebalo da se uspostavi veća kontrola i bolja organizacija.\nIstovremeno jedan od prioriteta Vlade navodi se oštra borba protiv sive ekonimije i korupcije, a predsednica Vlade Srbije Ana Brnabić nedavno je izjavila da će u narednoj godini kroz nekoliko sistemskih projekata i reformi borba protiv sive ekonomije biti nastavljena.\nU serijalu “Politika kao biznis, država kao partijski plen” novinari Insajdera upravo u se bavili mehanizmima poslovanja javnih preduzeća u kojima nema kontrole i u kojima poslove s državom dobijaju samo povlašćeni pojedinci i firme.\nNovinari Insajdera su se bavili funkcionisanjem javnih preduzeća koja nakon izbora postaju partijski plen jer se upravo preko njih troši najviše novca za državne projekte, odnosno poslove koje dobijaju privatne firme.\nPovlašćene privatne firme menjaju se gotovo istovremeno kada i partijski kadrovi na čelu javnih preduzeća, a do njihove smene dolazi kada se menja i vlast. U takvom začaranom krugu - kontrole nema. Uz sve to, svaka vlast od demokratskih promena do danas potpisivala je i štetne međudržavne sporazume - pomoću koji su suspendovani i Ustav i domaći zakoni pa ne važe ni tenderi ni javne nabavke.